
e. quinam factum sit, u£ mortua Romanorum lingua 
simul cum cultu christiano in Poloniam recepta ac tum per 
multa saecula cum maximo linguae vernaculae damno fota, 
quindecimo ac sedecimo saeculo tantopere pervulgata sit, ut 
jure eam sub frigido Sarmatiae coelo revixisse contendi possit, 
multae se offerunt causae. Inter quas eam haud minimam 
duco, quod sacerdotes magnam partem in Italia eruditi, ubi 
lingua latina non modo theologia, verum etiam aliae tradeban- 
tur disciplinae, quum in Poloniam venissent, nihil habuerunt 
antiquius, quam ut ei linguae disseminandae operam darent, 
quam omnibus literis coaluisse, ita ut ea tantum tractari pos- 
sent, censebant. 

Quo in studio summo iis erant adjumento variorum ordi- 
num coenobia, scholae triviales dictae et cathedrales universi- 
tasque cracoviensis, ubi literae nisi latina lingua non doceban- 
tur. Si insuper respiciamus, Polonos semper ad linguam 
hanc perdiscendam proclivibus fuisse animis ac peculiari qua- 
dam facilitate latinarum dictionum recte exprimendarum, quam 
Decius 1) et Guagninus 2) testantur, fruitos esse, non mirabi- 
mur, linguam latinam proximis statim post fidem Christianam 
in Poloniam advectam saeculis eam fuisse, qua quum res ec- 
clesiasticae, tum acta publica expediri solerent. At vero Piastis 
regnantibus, sacerdotes fere soli eam callebant; saeculo XV 
demum equites atque urbani in ea haerere coeperunt. Eodem 


` 1) Decius Justus Ludovicus: De Sigismundi temporibus liber. 
Cracoviae 1521. р. 58. 


2) Alexander Guagninus: Rerum polonicarum, Tomilll. T. II. p. 64. 

igitur aevo Poloni literas romanas, quarum ab Italis antigui- 
tatis omniumgue liberalium artium amantissimis, cognoscenda- 
rum saepenumero se iis praebebat occasio, tantopere adama- 
runt, ut earum studium tota floreret Polonia. In iis, qui po- 
tissimum studiorum talium suscitandorum auctores fuere, Gre- 
gorius Sanocensis et Dlugossius sive Longinus ponendi sunt. 
Gregorius Sanocensis ex Italia a. 1433 redux in patriam pri- 
mus exemplar Vergilii bucolicorum secum attulit eaque in uni- 
versitate Cracoviensi interpretatus est. Diugossium autem 
praeesse phalangi virorum jam emendato linguae latinae usu 
praestantium, negari non potest. Biographus quidam XV sae- 
culi hane de eo sententiam protulit: „scripsit autem (Diugos- 
sius) vitas beati Stanislai et virginis Kunegundae, historiamque 
perpetuam Polonorum stilo mundissimo et magnifico, cujus 
vestigia postea nonnulli secuti, in scriptionibus suis abstergere 
coeperunt ac rejicere barbariem sermonis. quae usque ad ea 
tempora in promiscuo apud omnes erat. 1)“ Quod illi conati 
sunt, continuabant viri jam doctrinae laude ac subtiliori cog- 
nitione rationeque literarum romanarum inclyti. Primas inter 
eos agit partes Joannes Ursinus, literas veteres Romae a Pom- 
ponio Laeto edoctus, viro literarum amantissimo, qui prima 
luce, interim etiam candelam manu tenens ludum literarium 
adibat, frequentibus discipulis veterum scriptorum opera inter- 
pretaturus. Nec minus digni sunt, qui commemorentur: Joan- 
nes Sacranus, qui Francisco Philelpho usus est magistro et 
Albertus Corvinus Novoforensis. Unde factum est, ut univer- 
sitas cracoviensis ita brevi tempore inclaresceret, ut peregrini 
et ipsi frequentes eam adirent. Qui literis romanis imbuti, 
quum saepius manerent, vel diu in Polonia versarentur, optime 
de propagando emendato linguae latinae usu meriti sunt. Qua- 
propter memoria virorum: Henrici Bebelii, Agricolae junioris, 
Ecchii, Conradi Celtis, laureati poetae, Rhagii Italique Buona 
corsi, qui Callimachi nomen sibi ascivit, nunquam in Polonia 


1) Wiszniewski, Historya literatury polskiej. Tom. III. p. 325. 
Ann. 201. 

interibit. Quoniam igitur literae romanae ubique in Polonia 
colebantur, nimium progredi eos nego, qui tum multitudinem 
etiam codicum veterum scriptorum in Polonia fuisse conten- 
dant, quos Poloni, qui in synodis pisana, constanciensi basile- 
ensique legatorum fungebantur muneribus, in patriam attu- 
lerint. Quod jam inde colligi potest, quod cardinalem Bessa- 
rionem XV saeculo in Poloniam ablegavisse constat, qui codi- 
cem Ciceronis operis „de republica“ detegerent ac quod Aldus 
Manutius in praefatione operi Aristotelis „de physico auditu" 
addita ipse se ex Polonia codices manuscriptos accepisse pro- 
fitetur.) Sed si studia literarum romanarum saeculo XV in 
Polonia floruere, summum sunt assecuta gradum saeculo proxi- 
mo. Vulgaris ille in Europa linguae latinae usus, gloriae 
cupido effecerunt, ut Poloni sperantes praeterea, se quum ab 
Imperatoribus vel Pontificibus lauream poeticam, tum in pa- 
tria summas dignitates accecuturos esse, maxima cum indu- 
stria in literarum romanarum studia incumberent. Quomodo 
factum est, ut lingua latina altera saeculi XVI parte, nova sibi 
in Polonia sede constituta, sermonis vernaculi loco adhiberetur, 
Quum Julius II, pontifex Maximus, credere nollet, Joannem 
Christophorum Tarnovium, juvenem ratione doctrinaque nobi- 
lem in Polonia natum esse, Orichovius hac re laesus in eum 
„his fere verbis invectus est: „Venisses in Poloniam Juli, tibi 
Polonia non terra barbara, sed ipsa altera visa fuisset Italia, 
quum Polonos pro vernaculo sermone sermonem sonare audires 
latinum 2)“ Quo quis linguae latinae peritior erat, eo melio- 
rem accepisse eruditionem putabatur. Quae igitur lingua quum 
in privatis scripturis et epistolis, tum in actis publicis ac di- 
plomatibus, mandatis, edictis decretisque principum et judicum 
et magistratuum usurpabatur. In comitiis, quotiescunque pon- 
tificis vel exterarum nationum aderant legati, latine disputa- 
batur; legati nisi viri linguam latinam cognitam perspectamque 


1) ef, Wiszniewski 1. с. T. Ш. p. 331. Ann. 213. 
3) Stanislaus Orichovius: Panegyricus nuptiarum Sigismundi Au- 

habentes non eligebantur. Cromerus in „Polonia“ hoc modo 
loquitur 1). „АЯ scholas quidem et magistros mittere mares 
liberos et latinis literis teneram imbuere aetatulam omnibus 
pauperibus juxta ac divitibus, nobilitati ac plebi oppidanae 
praesertim studium est. Multi paedagogos domi alunt. Itaque 
ne in medio quidem Latio quis reperiat tam multos vulgo, 
cum quibus latine tamen loqui possit.“ 

Rex Stephanus Bathoreus et ipse in literis romanis ver- 
satus, summis id egit viribus, ut universitati cracoviensi cla- 
rissimos atque antiquitatis studiosissimos acquireret viros: 
Muretum, Sigonium, Aquarium aliosque. Qui quum variis 
causis commoti in Poloniam venire non potuissent, Poloni, 
qui scriptis philologicis iuelaruerant, Jacobus Gorscius et Bene- 
dietus Herbestus literas romanas in hae academia docebant. 
Andreas Patricius Nidecius tam orationes Ciceronis commen- 
tatus est, quam fragmenta operum ejus collegit. Poloniam om- 
nino hoc saeeulo literarum romanarum studio exteras superasse 
nationes, gravissimo exteri scriptores erunt testimonio. Co- 
mitia Vindobonae a. 1515 celebrata prima huic gloriae jecere 
fundamenta?) Thuanus, legationem polonicam in Francogallia 
a. 1573 commemorans hoc modo in historia sua loquitur: „Ex 
iis omnibus nullus non latini sermonis peritus erat; plures ita- 
tice et germanice loquebantur; quidam etiam tam concinne gal- 
licas voces proferebant, ut ad Sequanam potius aut Ligerim, 
quam ad Vistulam aut Borysthenem nati viderentur, pudore 
interim aulicis literarum non tantum rudibus sed infeste hosti- 
bus ineusso, qui interrogati ab hospitibus suis erubescere et 
nutu tantum respondere cogebantur*?). 

Clarus ille Muretus ab itinere in Germaniam Poloniam- 


1) Martinus Cromerus: „Polonia,“ sive de situ, populis. moribus, 
magistratibus et republica regni Polonici libri duo. Coloniae 1587. 
p. 61. 

2) cf. Cromerus: Oratio in funere Sigismundi I. a. 1548, 


3) Jac. Aug. Thuani historiarum sui temporis, Liber LVI. T. П. 
Franeofurti 1614 p. 12^ bttp://rcin Org pl 

que arcere eum cupientibus, quum dicerent, terras has etiam 
tum in summa versari barbarie, haec respondit: ,,Quod au- 
tem quidam, qui deterrere me euperent, clamabant, gentes illas 
feras ae barbaras esse, interdum mihi risum, interdum sto- 
machum movebant... Nugae istae sunt hominum eos, qui adu- 
lari et fallere, et aliud loqui, aliud cogitare nesciunt, barbaros 
vocantium. Utinam nos eo modo barbari essemus. Viri vero 
barbariores sunt nati in media Italia, quorum vix centesimum 
quemque reperias, qui latine aut graece loqui sciat, aut literas 
amet: an Germani ac Poloni, quorum permulti et earum lin- 
guarum utramque perfectissime callent et ita literas ac liberales 
disciplinas amant, ut in iis temqus omne consumant. Olim illi 
fortassis asperi ac barbari fuerunt; hoe quidem saeculo vereor, 
ne ad nos barbaries, ad illos cultus ac splendor vitae et eru- 
ditio atque humanitas mutatis sedibus commigrarint 1). Justus 
Lipsius ad amicum suum Hieronymum Ferrerium in Polonia 
morantem, quum ab eo latine compositas accepisset literas, in- 
ter alia et haec scripsit vera: „Quid tamen mirer? inter eos 
ibi viros agis, qui olim barbari, папе nos tales faciunt et e 
Graecia simul et Latio pulsas aut spretas Musas aqud se co- 
miter habent.“ 2), 

Negue quemquam inveniri posse puto, qui hoc infitiari 
velit, guum nonnulli etiam saeculo sedecimo plures in Polonia 
scriptores latinos, quam Auguti aevo Romae ortos esse ferant. 
Quum igitur longum sit, enumerare omnes, qui oratione soluta 
tantam sibi paravere laudem, quanta satisfecisse videtur ad 
nomina eorum magna reddenda, hos tantum viros commemo- 
rabo: Orichovium, Joannem Lipsium, Petrum Dunin, Marti- 
num Cromerum, Albertum Wijuk, Joannem Tarnovium, Joan- 
nem Herburtum aliosque, quibus cognomina Demosthenis latini, 


> 


1) M. Antonii Mureti epistolae Venetiis 1621 Liber 1, ep. 66. ad 
Paulum Sacratum. 


2) Justi Lipsii: epistol. select. Centurio sing. ad Germanos et 
Gallos ep 83; confer praeterea Ep. select, Cent. IV. ep. 7, ep. 57; 
cent V. ep. 22. http://rcin.org.pl 

Ciceronis christiani, novi Tullii, Livii Sarmatici, Lithuanae gen- 
tis Livii, ex utrogue Caesaris, Flori polonici imposita sunt. 
Joannes Sarius Zamoyscius, quem academia Patavina decus 
suum vindicat 1), inclytus opere de senatu romano conscripto 
eoque in thesauro Graevii typis impresso, quod perperam Ca- 
rolo Sigonio addicebatur, alter Cato Censorinus appellatus est. 
Sed non solum solutae orationis elegantia sublimitateque Poloni 
eminuere, verum etiam in poesi mirum quantum ad archetypa 
vetera accesserunt. Dantiscus ab imperatore Maximiliano lau- 
rea poetica est coronatus ejusque honoris causa Carolus Quin- 
tus nummum aureum cudendum curavit. Neque minus Cle- 
menti Janicio laurus poetica ab academia Patavina obtigit. 
De Cricio Erasmus Roterodamus tulit sententiam, eum non 
minus egregie oratione vincta quam soluta scripsisse et Sar- 
bievium Grotius non solum aequavisse, sed interdum superasse 
Flaccum affirmavit. In numero igitur virorum XVI saeculi, 
qui linguae latinae peritia ac doctrinae laude illustres, jure cum 
antiquitatis seriptoribus conferri possunt, certe Laurentius Gri- 
malius Goslicius ponendus est. Hue illud quoque acedit, quod, 
quum in republiea plurimum versatus sit, annales polonici, 
nomen ejus magnis efferunt laudibus. Qui quum immerito ad- 
hue minus notus, ne dicam, neglectus jaceat, studiosius quae- 
dam de eo in medium proferre constitui. Sed ne acta agere 
videar, quid ii, qui hae de re jam disseruerant, profecerint 
paucis commemorem, necesse est. Thomas Treterus, custos 
canonici Varmiensis in opere: „Vitae episcoporum Posnaniensi- 
um“ Brunsbergae a. 1604 edito, vitam Goslicii quoque de- 
scripsit, sed rem obiter tantum tetigit. Attamen excusari po- 
test, quod Goslicii aequalis de homine etiamtum vivo plura 
dicere: noluit. Polyhistor XVII saeculi, Simon Starowolscius, 
canonicus cracoviensis, breyem tantum Goslieii in ogere: 
„Seriptorum polonicarum &хатортас Venetiis 1897 men- 
tionem fecit eamque non satis fidam reddidit. Caspar Niesieckius 


!) Nicolai Comneni Padopoli: Historia gymnasii Patavini. Venetiis 
1728. Wola e. НН: Гога 

in ,Insignium libro — Korona polska — Leopoli 1728 pu- 
blicato vitam Goslicii deseripturus res notas repetivit neque novi 
quidquam attulit. Num hoc loco et Francisci Rzepnicii, qui 
in „Vitis Praesulum Poloniae“ Goslicii vitam tractavit, men- 
tionem injiciam, cunctor, quum rem totam ad verbum fere ex 
Treteri vitis perceperit. Multo accuratius diligentiusque J. D. 
Janotzkius de Goslicio praesertim, quod ad istius opera attinet, 
in „Commentatione de raris libris polon. bibliothecae Zaiuseia- 
nae Dresdae 1747“ disputavit. Inter cos, qui majorem iu Gos- 
Пей vita adumbranda collocarunt curam, praecipue Ossolinscius 
commemorandus est, qui, ut ingenue confitear, etsi multa manca 
ac minus probanda attulerat, primus tamen rem subtiliter ae 
critici acumine usus in opere: Commentatio historico- critica de 
Scriptoribus polonieis — Wiadomosei historyezno- krytyezne — 
agitavit. Sed tantum abest, ut qui Ossolinseium secuti laborem 
hune susceperunt, melius quidquam profecerint, ut omni ex 
parte ab illo superentur. Letowscium et Chodyniecium dico, 
quorum alter in ,Cathalogo antistitum, canonicorum ete. cra- 
coviensium^ res jam ab Ossolinscio in medium prolatas sine 
ullo ordine ulloque artis criticae sensu confudit, alter in „Dictio- 
nario doctorum Polonorum* miro quodam fortunae casu eadem 
ad verbum fere, quae Ossolinseius sensit. Unde nascitur, ut 
. vix digni sint, qui respiciantur. Quibus tamen viris Josephum 
Bartoszewicium libenter excipio, qui commentatione de Gos- 
licio in „Encyclopaedia universali vol. IX. p. 316—321“ allata 
effecit, ut nonnullas adhuc ignotas patefaceret res. Denique 
commemorare juvabit Franciscum Pawiowium, qui in opere: 
„Vitae ac res gestae episcoporum premiisensium, Cracoviae. 
1869“ Goslicium haud neglexit. Qui tamen res praecipue 
ecclesiasticas respicit, quarum nullam fere rationem mihiqui- 
dem habendam esse putavi et hanc ob rem minoris est mo- 
menti. Alios, quorum hoc loco mentionem faciam, non habeo. 
Quae igitur quum ita sint, operae me pretium facturum esse 
Spero, si rem etsi non ab omni, tamen aliqua quidem ex parte 
absolutam perfecerim. 


Laurentius Er antiquo et nobili genere Grima- 
tip://rcin.org.p! 

liorum in Masovia longe lateque diffuso !) oriundus, ex quo 
permulti clari, bellicis laudibus insignes, de patria optime me- 
riti prodiere viri. Inter quos haud minima excellebat forti- 
tudine Franciscus tribunus et copiarum ductor. qui quum sae- 
pius secundo Marte manus cum Tartaris conseruisset, aliquando 
eum parva suorum manu, probata tantum virtute militum fre- 
tus multo majores Tartarorum copias adortus, cruentam sibi 
cladem contraxit. Ipse comprehensus, licet libertatem magno 
redimeret pretio, a priorum cladium memoribus barbaris a 
1556 concisus est, qui arma vestesque in mortui cruore intin- 
gebant, vetere superstitione ducti, se heroico Goslicii sanguine 
ad forditudinem stimulatum iri. Cujus facinoris memoria diu 
in Podolia remansit, quum loeus caedis in populi sermone Gos- 
lieii tumulus nominaretur?) De Goslieii nostri parentibus, si 
quid certi investigare velis, vereor, ne oleum et operam perdas, 
quum ne nomina quidem utriusque parentis memoriae tradita 
sint. Plus tamen proficies, quaestione de loco, ubi natus est, 
instituta. Epithaphium quidem ejus adhue exstans eum in 
territorio Plocensi re vera natum esse ostendit?).  Goslicius 
vero semet ipse de magna Goslicza oriundum indicat ^), unde 
fit, ut nihil dubii hae in re superesse censeam. Item annum 
ejus natalem nullus historicorum biographorümve designat. Sed 
quum annus mortis ejus in a. 1607 incidens constet atque in- 
scriptio in sepulcro5) eum septuagenario majorem, Starowol- 
scius autem 5) fere octogenarium mortuum esse exhibeant, an- 


1) Janotzki: Nachricht von denen in der Hochgräflich- - Zaius- 
kischen Bibliothek sich befindenden raren polnischen Biichern. III. vol. 
p.91: Kasper Niesiecki: herbarz polski wyd. Bobrowiez Lipsk. 1839. 
Tom. IV. p. 295. 

?) Rzepnicki: Vitae Praesulum Poloniae T. II. p. 142. 

3) cf. Egitaphium ejus infra allatum. 

4) Dogiel, codex diplomaticus Regni Poloniae et Magni Ducatus 
Lithuaniae, Vilnae 1758. T. I. p. 500. 

5) cf. Epitaphium. 

5) Simon Starovolscius: Scriptorum polon. Hecatontas. Vratisla- 


viae 1783. p. 21. http://rcin.org.pl 

nus, quo natus est, aliguatenus colligi potest. Tali enim modo 
inter annum 1529 et 1535 natus sit, uecesse est. Fratres ejus 
teste Niesieckio!) hice fuere: Paulus, canonicus cracoviensis 
et plocensis, qui mortuus est a. 1590 duodequinquaginta an- 
nos natus, et Valentinus, primum subsyndicus plocensis, tum 
castellanus sierpensis, qui fato obiit a. 1596. 

Laurentius puer quum acrem, promtam, vividam ingenii 
vim praestaret, quam diligentissime primis literarum elementis 
imbutus est. Adolescens ad literas bonasque artes'percipiendas 
Cracoviam, in metropolim scientiarum , se contulit, ubi in tum 
florenti universitate summa diligentia et industria ad literas in- 
cumbebat. Aequali sociogue studiorum utebatur Joanne Deme- 
trio Solieovio, postea archiepiscopo Leopolitano, qui illud in te- 
stamento suo testatur 2). Quum autem praeceptores Solicovii ex 
eodem fonte haud ignoti sint?), non multum a veritate me aber- 
raturum esse spero, si, etsi non omnes, tamen magnam eorum 
partem Goslicii quoque magistros statuerim. Quorum in numero 
fuere: Adamus Lascensis, Joannes Wirzejski, Lucas Cieszko- 
vius, Benedictus Kotarski, Jacobus Gorseius, Obrebius, Bodzen- 
cinius, Szatkovius, Albertus Novocampianus. Quibus etiam Si- 
mon Maricius Simonque Pilsnensis, viri accurata et exquisita 
doctrinae copia insignes accensendi videntur, quos Nehringius, 
„vir doctissimus, in constituendis Solicovii praeceptoribus investi- 
gavitf). In studiis mox tantum profecit, ut a. 1561 simul cum 
Stanislao Sokoiovio, postea clarissimo Stephani Regis theologo 
ad gradum baccalaureatus promotus sit5), docendi facultatem 


1) Niesieckius 1. c. T. IV. p. 226. | 
2) Joannis Demetrii Solieovii: commentarius brevis rerum polo- 


niearum 2 morte Sigismundi Augusti, Poloniae Regis anno 1572 Knisini 
mortui, Dantisci 1647. p. 295. 


3) Solicovius 1. c. p. 228. 


4) Nehring: O zyciu i pismach Jana Dym. Solikowskiego-Poznaú 
1860 p. 2. 

5) Soitykowicz: O stanie akademii krakowskiej. Kraków 1870 p. 
598; Josephus Muczkowski: Statuta nec non liber promotionum. Cra- 


coviae 1849 р 201.  http://rcin.org.pl 


= G 


praebentis grammaticam, dialecticam, rhetoricam musicaeque 
elementa prima in scholis privatarum sive trivialium nomen ge- 
rentibus. Quo loco sententiae eorum refutandae mihi videntur, 
gui sive rem leviter tractantes, sive nimio laudandi studio com- 
moti, Goslicium magistri gradum modo philosophiae, modo libe- 
ralium artium assecutum esse affirment. Sententia eorum, qui 
eum magistrum philosophiae faciunt 1), corruit in semet ipsam, 
quum talis literatus gradus nunquam omnino fuerit. Janotz- 
kius eum magistrum liberalium artium appellat 2), et falso qui- 
dem, quum tabulae universitatis Cracoviensis satis superque de- 
monstrent, eum tantum ad baccalaureatus gradum promotum 
esse, per quem ad licentiaturae ac tum demum doctoris philo- 
Sophiae magistrique bonarum artium gradus ascensus patebat. ?) 
Quo anno universitatem Patavinam ad perpoliendas literas in 
patria perceptas, quod mos et consuetudo illorum temporum 
secum ferebat, adierit, incertum est. 

Id tamen patet, Goslicium hie non modo theologiae histo- 
riaeque ecclesiasticae, verum etiam sapientiae civili et eloquen- 
tiae et juris prudentiae vel summam navasse operam. Francis- 
eus Pawlowius quidem in opere „Premislia sacra“ Goslicium 
hic familiaritate cum Joanne Zamoyscio conjunctum esse per- 
hibet 4). Quam tamen rem nullis fultam documentis jam hanc 
ob eausam, quod Goslicius, quoad ex historia pateat, semper 
averso a Zamoyscio fuerit animo, longe a veritate abesse pu- 
tarim. 

Sunt nonnulli iique viri doctissimi5), qui Goslieium Patavii 
a. 1564 carmen heroicum: De victoria Sigismundi Augusti 
Ser. et Potentis. regis Poloniae inscriptum ac victoriam regis 


1) Chodyniecki: Dykeyonarz uczonych Polaków. Lwów 1833. T. 1. 
p. 176; £etowski: Katalog biskupów etc. krakowskich. Kraków 1852, 
T. TIL p. 23. 

2) Janotzkius, Rare pol. Bücher III. q. 92. 

3) Soltykowiez: l. е. p. 599. 

^) Franciscus Pawlowius; Premislia sacra. Cracoviae 1869, р. 330. 

5) Wiszniewski: Historya literatury polskiej. T. VIII. p. 82; Bar- 
toszewicz: Encyclopaedia universalis T. IX. p. 316; Juszynski; Dykeyo- 

hujus de guadraginta millibus Moscorum a. 1560 reportatam 
celebrans composuisse contendant. Rem quum alias ejusmodi 
putarem, ut jure de ea valde dubitari posset, nunc, quum ab 
Janotzkio, viro, qui veterum librorum polonicorum notitia inter 
omnes praecipue excellit, carmen hoc commemoratum invenit), 
quemque mihi ex animo scrupulum evelli neque quid- 
quam nisi id vehementer doleo, quod mihi quidem carmen illud 
nunquam in manus venerit Eodem ex tempore Patavii in stu- 
diis consumpto exstat primarium ejus opus de optimo senatore, 
quo etiam apud exteros summam sibi eximiae intelligentiae et 
peritiae atque doctrinae laudem ascivit. Treterus in vitis epis- 
coporum posnanien id his fere verbis attingit: „Vir in omni 
scientiarum genere egregie versatus, conscriptis de optimo sena- 
tore magno judicio et eleganti stylo in Italia libris omnium ocu- 
los in se convertit, viamque sibi ad dignitates aperuit. Apud 
suos vero tantopere se eo commendavit, ut in patriam a. 1569 
redux a rege Sigismundo Augusto, viros ingenii acumine prae- 
stantes doctrinaeque laude insignes ad aulam suam astricturo, 
statim inter secretarios ejus receptus, quaestuosis canonicatibus 
plocensi et cujaviensi donaretur?) Attamen monendum est, Gos- 
lieium non nisi reditus ex muneribus istis cepisse, sacerdotis 
autem munere fungi non potuisse propter multa negotia, quibus 
‘abhinc aulae regis astrictus erat. Quae res gravissimo nobis 
possunt esse documento, quanti Sigismundus Laurentium nostrum 
duxerit, praesertim quum respiciamus, munus secretarii regii 
hoe tempore summo in honore habitum esse, ita ut viri tantum, 
qui ingenio doetrinaque jam inclaruerant, ejus participes fieri 
solerent. Quapropter omnes fere summos saeculi XVI viros 
munere secretarii regii functos esse invenimus, quod quasi 
schola quaedam ad majores in republica dignitates viam aditum- 
que patefaciens putabatur.?) 


t) Janotzkius; Excerpta polonicae literaturae hujus atque supe- 
rioris aetatis. T. I. p. 91. 

2) ef. Christophorum Varsevieium in praefatione ad orationem 
ad Henrioum I, Poloniae regem habitam pro avita tenenda religione 
p. 202. 


3) cf, Heidenstein| fal Witd/Zambysit,Chodex mspt. Dresdensis. 

Зе ad Laurentium nostrum revertamur, а guo paulisper 
abducti sumus. Jam supra mentionem feci, eum a. 1569 in 
patriam rediisse, sic enim statuendum esse puto propterea, 
quod a. 1568, quo librum illum de optimo senatore Patavii edi- 
derat, eum ibidem esse moratum verisimile est et a. 1569 eum 
jam in patria versatum esse constat. Altera nimirum ex parte 
infitias ire nolo, sententiam eorum, qui eum jam exeunte a. 1568 
rediisse malint, minime a vero abhorrere. Exinde per triginta 
fere annos ad gravissima quaeque negotia perficienda adhibitus 
laudem favoremque regnantium sibi collegit. Jam a. 1569 
quum Gedanenses seditionem coneitassent, altera inquisitione 
instituta, Goslicius una cum Capare Getzkau sive Jeschke, 
abbate olivensi, rerum pruthenicarum haud ignaro et Petro Lui- 
sio, Hispano juris consultissimo atque duobus castellanis auxi- 
lio oratoribus regiis ad hane causam componendam additus est. 
Quum autem relictis post se legatis, primus Gedanum cum li- 
teris mandatisque regiis die 23. Septembris ejusdem anni venis- 
set, iram odiumque sibi Gedanensium contraxit. 1) Unde factum 
est, ut Kurricke, historicus gedanensis, vir ceterum aequi modera- 
tique judicii, amore patriae urbis suae inflammatus, quum uni- 
cuique legatorum aliquid exprobret, tum Goslicium, quid ei ob- 
Jieiat, nesciens, hominem libidinosum vocet. 2) 

Gedano reversus mox ali4 munia obeunda suscepit. Anno 
enim 1571 in Transsylvaniam a rege una eum Nicolao Miele- 
eio, palatino podolensi, magno legato, missus est, haereditatem 
Joannis Sigismundi Zapolscii, regiae sororis Isabellae filii, prin- 
cipis Transsylvanici petitum. Belgradum profecti funeri prin- 
cipis aderant.3) Quam legationem canonici posnanienses quo- 
que in gratulatione Goslicio, episcopo posnaniensi, oblata me- 
moram: „Guam liberaliter tuum studium obsequiis patriae im 


1) cf. Daniel Gralath; Versuch einer Geschichte Dantrigs. Kö- 
nigsberg 1790. T. II. p. 179. 

2) Der Stadt Dantzig historische Beschreibung verfasst von Rein- 
hold Curricken A. 1868 p. 259. 

*) Rzepnicki: Vitae Praesulum Poloniae T. II p. 141; Niesiecki 

penderis, legationes: germanica, suetica, transsylvaniea, prussi- 
ca obitae luculenter testantur.“ Jam postero anno etiam Sigis- 
mundi Augusti jussu Brunsvicum ad aceipiendam haereditatem 
Sophiae, regiae sororis, Henrieo, duei Brunsvicensi in matri- 
monium collocatae ac tum mortuae profectus esse fertur; hoc 
enim contendunt Bartoszewieius!) et Letowscius,?) sed nescio 
quibus auctoribus nisi. Equidem rem prorsus falsam duco, quum 
constet, ducissam hanc a. 1575 demum vita defunctam esse. 
Quo modo concedamus, necesse est, viros hos posteriorem le- 
gationem a Goslicio a. 1585 susceptam hic in animo habuisse. 
Quae in interregno post Sigismundi Augusti obitum, et Henri- 
co Valesio, per breve tempus regnante, quaeve temporibus dis- 
cessum hujus e regno secutis, gesserit, omnino latet. Quod 
quidem Christophorus Varsevicius praefatione jam supra eom- 
memorata paululum collustrat,?) sed in universum tantum lo- 
quitur: „itaque minime mirum fuerat, si et post Sigismudi 
Augusti mortem ..... formidoloso illo primo et altero inter- 
regno, in republica veluti in officina quadam perpetua labora- 
veris, nunc ad exteros reges et principes ab ordinibus regni 
scribendis literis, nune iis exarandis, quae in et ab electionibus 
regum non modo od ordinum, sed hominum omnium salutem 
et dignitatem maxime pertinebant.“ 

Quum princeps Transsylvanieus, Stephanus Bathoreus rex 
creatus esset et canonici cracovienses incertis causis commoti 
nomina sua actis electionis inscribere nollent, nobilitas, quae 
ad comitia eracoviensia a. 1576 convenerat, ad eos misit lega- 
tos. Goslicius jam tum canonicus cracoviensis hac fere excu- 
satione usus est: „permolestam sibi esse hanc legationem, quippe 
quae suspicionem quasi quandam exhibeat; sese sincere at- 
que ex animo probare electionis acta, sed praesenti tempore 
locoque haud se obstrictum censere ad nomen suum iis subno- 
tandum. Ceterum acta jam ad regem missa ratam possidere 
auctoritatam, etsi Goslicii careant nomine.“ 4) 

1) Bartoszewiez: Encyclopaedia universalis vol. IX p. 316. 

2) -Eetowski: katalog biskupów, pralatów etc. T. Ш p. 24. 

з). Christophorus Varsevicius 1. е. p. 202. 


4) Cf. Orzelski: Dzieje Polski od zgonu Zygmunta Augusta г. 1572 
—1576 Petersburg i Mobil 1856 A ID poles 160. 

Praeterea Goslicius jam tum et aliis fruebatur honoribus. 
Erat euim decanus kielceusis, cracoviensis, wladislaviensis, san- 
domiriensisque canonicus, qualem ipse se offert sub confirma- 
tione generali omnium jurum, privilegiorum, ibertatum Regni 
Poloniae et Magni Ducatus Lithuaniae faeta per Sereuissimum 
Principem et Dominum Stephanum primum 1). 

Nee Stephanus rex insignem Goslieii prudentiam, ingenii 
aciem, eloquentiae vim nou agnovit, quautique liaec ejus naturae 
munera aestimarit, jam inde perspici licet, quod aeque ac Sigis- 
mundus Augustus eum statim secretarium suum cooptarit, exi- 
miamque semper fiduciam in eo collocarit. Nonnulli?) etiam 
ferunt, Stephanum eum cancellarium negotiis Transsylvanicis 
administrandis instituisse; sed nihil certi ejusmodi memoriae 
traditim est. Brevi bona ei occasio se dignum praebendi hac 
regis fiducia oblata est. Jam eodem enim anno 1576 Geda- 
nenses a Maximiliano imperatore incitati Stephani imperium 
detrectabant ac superbia inflati divitiisque suis confisi rem nullo 
alio paeto nisi armis decernebant. At Stephanus animo a tran- 
quillioribus consiliis non abhorrenti rebelles ad officium reducere 
conans Goslicio utebatur, qui saepius modo Gedanum, modo 
Bidgosciam proficisceretur paciscendi causa3). Sed atrociam 
eorum frangere non potuit. Armis demum oppressi mitescere 
ac conditionibus regiis aures praebere coeperunt. Die 19 men- 
sis Junii a. 1577 legati regis, Johannes Dziatynius palatinus 
culmensis simul cum Christophoro Rozdrazevio et Laurentio 
Goslicio, secretario regio et Joanne Barnemissa, praefecto un- 
garico, Gedanum profecti honorifice ab urbanis excepti sunt 4). 
Quatenus vero ad pacem componendam Goslicius noster value- 


1) Cf. Volumina legum Т. II p. 915. 

2) Of. Ossoliūski: Wiadomosci historyczno-krytyezne Kraków. 1818. 
T. IL p. 75; Letowski 1. с. p.23. 

3) Gralath: Versuch einer Geschichte Dantzigs T. II, p. 266, 289; 
Gottfried Lengnich: Geschichte der preussischen Lande. Dantzig 1724 
T. III p. 231. 

4) Lengnich 1. с. Ш p. 224; Gralath, 1. c. П p. 289; Reinholdus 
Heydenstein: rerum polonicarum ab excessu Sigismundi Augusti libri 

rit, nulum hujus rei inveniri potest vestigium. Huc id tan- 
tum accedit, quod antequam bellum profligatum est, in numero 
eorum fuit legatorum, qui Mariaeburgi die 22. Septembris 1577 
causam regis egerunt, quum Stephanus curationem ducatus 
Prussiae ob aegritudinem mentis, qua laborabat dux Albertus 
Junior Marchioni Anspacensi Georgio Friderico permitteret !). 
Nulla fere mora interposita aliud ei munus perficiendum obtigit. 

Etenim proximo anno Stephanus bellum Russiae illaturus 
id potissimum egit, ut sibi quam plurimos compararet socios. 
Itaque qui id curarent, legatos ad Augustum Saxoniae et 
Georgium Brandenburgiae electores misit?) Nullus quidem 
historicorum nomina eorum affert; at verisimillimum est, Gos- 
licium eodem profectum esse, quum legatio in sepulcro ejus 
et ab aequali Varsevicio?) commemorata optime in hoc tem- 
pus quadret. Haud multo post a. 1579 jam diu paratum exar- 
sit bellum. Goslicio, qui per totum belli tempus regem comi- 
tabatur, denuo gravissima negotia absolvenda commissa sunt. 
Nam Stephanus, dum Polotiam se confert, quid Joannes, Sue- 
ciae rex animo volveret, perspectum non habens, Goslicium 
qui id exploraret, Stockholmiam ablegavit. Praeterea Joanni 
nuntiare jussus est, Stephanum jam in armis esse, eumque 
„hortari, ut et ipse e finibus suis in Russiam irrumperet. Quum 
autem rationes belli tales proposuisset, ut, quae citra flumen 
Narvam sita essent, ad Stephanum, reliqua omnia ad Joannem 
pertinerent, ille male indignatus „nolle se sibi praescribi, quas 
in partes copias mitteret, omniaque occupantis fore“ respondit. 
Tum Goslicius nihil a dignitate sua discedens, Livonia tamen 
ut abstineret, postulabat, cujus causa Stephanus bellum sus. 
cepisset et quam nullo modo sibi eripi sineret!) Brevi tem- 
pore interjecto conventui pruthenico Culmi a. 1580 celebrato 
una cum tluzewskio, palatino brestensi, orator regius interfuit.5) 


1) Cf. Dogiel, codex diplomaticus regni Poloniae et magni duca- 
tus Lithuaniae, Vilnae. 1758 T. IV p. 384. 


2) Cf. Heydenstein 1. e. p. 125; Neugebauer histor. pol. p. 672. 
3) Christophorus Varsevicius 1. c. p. 202. 


*) Heydenstein 1 x Я 
5) Lengnich: се A ano) R! Lande T. III p. 356. 

Exinde per quatuor fere annos qualia negotia egerit 
publica, arctissimis obrutum est tenebris, quas ut tollas frustra 
operam dederis. Piaseckius quidem memoriae tradidit!), Gos- 
licium a. 1582 post pacem cum Russia factam iterum ad Jo- 
annem, Sueciae regem profectum esse, quocum de restituenda 
Estonia, quam ille belli Moscovitici tempore arripuisset, trac- 
iaret; sed res maxime suspiciosa haberi debet, quum inveni- 
antur talia, quae sententiam modo prolatam vel maxime in- 
fringant. Tam enim historici polonici?), quam Suetici?) ad 
unum omnes legationem hanc commemorantes Dominicum Alle- 
manium culinae regiae praefectum et Christophorum Varsevi- 
cium nominant, quorum alter alteri successit, quum rex Joan- 
nes virum inferiorem ad sese legatum missum esse aegre ferret 
Quodsi igitur nullus eorum Goslicium illis addit, vix Piaseckü 
verbis fides tribui potest. 

Anno 1554 demum causam Brunsvicensem, cujus jam 
supra mentionem feci, sibi a rege commissam accepit4), in 
qua id ei agendum erat, ut haereditas Sophiae, Sigismundi 
primi, Poloniae regis filiae et Henrico duci Brunsvicensi in 
matrimonium collocatae, sororibus ejus Annae, Poloniae et 
Catharinae, Sueciae reginis restitueretur. Qua in re summae 
ei difficultates superandae erant. Quarum gravissima eo con- 
tinebatur, quod Stanislaus Czarncovius, Regni referendarius, 
quem jam Sigismundus Augustus, Henrico duce mortuo, ad 
sororem suam consilio adjuvandam ablegaverat et cui instru- 
menta pactorum dotalium commiserat, in patriam reversus ea 
in thesaurum regium non retulerat. Quapropter Goslicius, quum 
Sophia et ipsa a. 1575 mortem obiisset, paucis parvi tantum 
momenti actis ex tabulario Varsaviensi exceptis instructus, iter 
Magdeburgum, ubi die 18 mensis Novembris a. 1584 causa 


1) Piasecki: Chronicon gestorum in Europa singularium Cracoviae 
p. 10. 

2) Cf. Bielski: kronika polska p. 729: Heydenstein 1. c. p. 198. 

з) Dalin: Schwedische Gesch. T. IV p. 113—116; Messenius 
Scandia illustr. T. VIII p. 66; Puffendorf: introd. T. Ш p. 49; Loc- 
cenii historiae p. 400. 


*) Heydenstein Lt? cin .org.pl 

haec perquireretur, ingressus est.!) Quod conjici poterat, id 
quoque accidit. Goslicius enim rem suam minus argumentis 
probare potuit, praecipue, quum Julius, dux Brunsvicensis ni- 
hil antiquius haheret, quam ut causam hanc perduceret eique 
vel plurima impedimenta afferret. Re igitur infecta in pa- 
triam revertit. Anno 1585 Goslicium denuo Francofordiae ad 
Oderam coram electoribus Saxoniae et Brandenburgiae, a Cae- 
sare constitutis legatis eandem egisse causam ex Stephani re- 
gis ipsius verbis intelligimus, quae in Dogieli codice diplo- 
matico leguntur 2): ,significamus, . . . quia nos ablegavimus in 
Germaniam legatum et commissarium nostrum, Laurentium Gos- 
licki de magna Goslieza, praepositum Cracoviensem, ex primis 
consilii nostri secretarium, ipsique plenariam potestatem et fa- 
eultatem dedimus.“ Sed tum etiam nihil profecit. Julius dux, 
quum intelligeret, justa Stephani postulata jam in eo esse, ut 
probarentur, nomine uxoris suae, quae ex domo Brandenbur- 
gica nata, Sigismundi primi Poloniae regis, uxoris Barbarae 
neptis, Joannis autem, Ungariae quondam regis sororis filia 
erat, non modo Sepusiam magnam partem Turcarum potestati 
subditam, verum etiam totam Transsylvaniam repetebat.3) Quo 
modo factum est, ut causa haec in medio relicta paulatim 
oblivione obrueretur. Eodem anno Goslicius adhuc laudibus 
doctrinae magnaeque eruditionis ac munus legati fideliter et 
prospere obeundi praestans, majorem etiam consecutus est glo- 
riam laude disertissimi oratoris, qui potissimum arte animos 
sibi conciliandi valeret, quum in comitiis generalibus Varsaviae 
habitis nomine ordinis ecclesiastici tam rationum pondere, quam 
verborum elegantia insignem recitasset polonicam orationem, 
regi persuasurus, uti sacerdotibus decumas atque jurisdictio- 
nem ecclesiasticam restitueret. 

Inter alia sic ad regem loquitur: „Haec omnia, Rex Se- 
renissime, apud homines regno tuo subjectos consequeris, 
quum Ecclesiae Dei administratoribus jus proprium restitueris, 


1) Heydenstein 1. e. p. 226. 


*) Dogiel, codex dimitir] weg. p] 
*) Heydenstein 1. c. p. 227. 

quum ecclesiasticam disciplinam et administrationem iis, ad 
quos hoc munus divinitus delatum est, sacerdotibus reserva. 
veris.“ Tum „(rogamus te), ut certis cancellis et limitibus ju- 
risdictionem ecclesiasticam circumscribas et definias et deni- 
que judicem, cujus aequitate ecclesia Dei jactata et debilitata 
recreetur, excites.“ 

Res, quam praeterea Bolognetti, nuntius apostolicus sum- 
mis adjuvabat viribus, prospere cessit. Quae oratio quanto- 
pere probata sit, jam inde conjici potest, quod ei undique 
meritae impertiantur laudes. De qua canonici posnanienses 
in gratulatione jam supra commemorata hoc fere modo verba 
faciunt: „Quam vero constans et invictum pectus obtuleris pro 
rei ecclesiasticae tutela, quamve fortiter Ohristi patrimonium 
contra rapinas et immane improborum sacrilegium propugna- 
veris, ordinis ecclesiastici defensio tua in senatu ore adhuc 
omnium magna cum universorum approbatione celebratur.“ !) 
Eadem fere patres societatis Jesu Goslicio gratulantes profi- 
tentur. , Nota sunt -— haec sunt eorum verba — illa pro or- 
dine ecclesiastico tua in publico apud Varsaviam conventu ex- 
plicata consilia, in luce omnium posita, quae tu tanquam bonus 
ecclesiae sacrosanctae filius, videns eam lacerari, patrimonio 
spoliari, pauperum sacerdotum turbam imbellem oppugnari, 
fortunas eorum everti, animo imperterrito suscepisti, ornate 
dixisti, prudenter effecisti “ 

Dolendum tamen hanc eximiam orationem, quae pulcher- 
rimis Petri Skargae orationibus jure apponi potest, latinis 
enuntiatis verbisve inquinatam esse, quorum in linguam polo- 
nicam inserendorum tum mos esse coeperat. Praeterea hoc 
loco animadvertendum mihi esse existimo, inveniri tales, qui 
orationem hanc latinam nuncupent.?) Qui in magno versantur 
errore, neque unquam orationem hanc vidisse videntur. Typis 
impressa est in libro ita inscripto: „Postulata ordinis eccle- 


1) Oratio ab Admodum Rndo Domino Joanne Dziekczynski ha- 
bita nomine capituli Posnaniensis A. 1601. 
2) Cf. Letowski: katalog biskupów ete. krakowskich, T. Ш. p. 32. 

siastici universi in regno Poloniae coram S. M. regia, ordine 
senatorio et equestri in comitiis Varsaviens. Generalib. a. d 
1585 habitis proposita“ ac Posnaniae cura Jacobi Brzežnicki, 
canonici posnaniensis secretariique regii edito. Iterum est pu- 
blicata Cracoviae a. 1632 in libro: „De controversiis inter ordi- 
nem ecclesiasticum et saecularem in Polonia“ excusso jussu An- 
dreae Prochnicki, archiepiscopi Leopolitani. 

Mirum sane Goslicium tot tantisque negotiis confectis, 
tot laboribus exanclatis nullum adhuc altiorem dignitatis gra- 
dum consecutum esse. Etiamtum enim a. 1585, quo pacta ad 
portorium Gedanense spectantia attigerat, nullis aliis, nisi de- 
cani cracoviensis, plocensis, sandomiriensis fungebatur ho- 
noribus.!) Quod etiam mirabilius fit, quum toties se Goslicii 
ad majores dignitates perducendi praebuerit opportunitas. Jam 
a. 1578 munere vicecancellarii Regni vacante, opinio popularis 
inter alios et Goslicium in numero eorum ponebat, qui hoc 
munere dignissimi putarentur. Neque aliter, quum a. 1585 mu- 
nus hoc iterum vacuum esset, res se habebat. Sed Zamoyseius, 
.Regni eancellarius factus, qui in aula regia plurimum pollens 
potestate distribuendorum honorum fruebatur, primum Joanni 
Boruchowscio, tum Alberto Baranovio, viris Goslicio multo in- 
ferioribus, honorem hunc detulit. Cujus facti causam Piasec- 
kius optime intellexit. „Alioquin, inquit, aderant tunc in aula 
regis tanto magistratu habiliores, nempe Stanislaus Ossowski...., 
Laurentius Goslicki, humaniori literatura et eloquentiae laude 
ac legationibus ad exteros principes feliciter peractis clarus, 
licet audacior virtutis propriae fiducia, aliique..., ut istos in 
tali magistratuum partitione posthaberi injuriosum fuisse com- 
munis opinio reputaret. Sed Zamoyscius judicabat, consultius 
fore sibi, si in eo magistratu, nomine quidem et gradu infe- 
riori sed potestate fere pari, non aemulum sed collegam eum- 
que tanto beneficio sibi devinctum haberet.“ ?). Itaque rex mo- 
ribundus fere a. 1586 demum meritorum Goslicii memor eaque 
remuneraturus auctor fuit, ut ille Martino Bialobrzescio mortuo 


1) Lengnich. Tractatus portorii p. 119. 


2) Piasecki: tan. D rg. pl singul. j^ ie 

episcopus camenecensis simulgue abbas opimi monasterii Clarae 
Tumbae fieret!). 

Stephano mortuo, interregni spatio latissimus se ei cam- 
pus obtulit, in quo uno volitans tenore nova quum sum- 
mae industriae ac sedulitatis, tum insignis rationis ingenii- 
que documenta daret. Etenim in comitiis convocationis causa, 
sicut mos Polonorum secum ferebat, a. 1587 Varsaviae cele- 
bratis, quum qui novam fidem amplexi sunt, efflagitarent, ut, 
quae iis ex confoederatione a. 1573 concessa erant privilegia, 
sancirentur, episcopi conclamarunt, nec loco nec tempori con- 
sentaneum esse, hac de re disceptare, praesertim quum ex Si- 
gismundi I decreto in his comitiis nihil nisi diem electio- 
nis constitui oporteret?). Quo tamen argumento dissiden- 
tibus haudquaquam motis ac nihilominus incepto perstan- 
tibus, episcopi, duobus non nisi exceptis, Joanne Demetrio 
Solicovio nuper Roma, quo a Stephano ad pontificem Sixtum 
V ablegatus erat, reverso ac Goslicio nostro comitia deserue- 
runt?) Qui violentas dissidentium preces evitaturi, quibus 
salva conscientia se morem gerere non posse censebant, mox 
priorum exempla secuti sunt.) Quum autem pacta nulla ra- 
tam possiderent vim, nisi talia, quibus senatores et saecularis 
et ecclesiastici consentirent ordinis, nihil dissidentibus restabat, 
quam ut in Goslicio, quippe qui ad pagum suum Decanovium haud 
procula Varsavia situm se contulisset, ultimam collocarent spem. 
Neque haec eos frustrata est. Goslicius quum intellexisset, fore, 
ut, si diutius haesitaret, interregni tempore prorogato, patria 
satis superque discordiis turbata in majus etiam discrimen 
vocaretur, Varsaviam statim et in senatum redux ac pater pa- 
triae salutatus, nomen suum confoederationis actis imposuit, 

1) Niesiecki: Herbarz poleki wyd. Bobrowicz. Lipsk. 1839. T. IV. 
p. 226. Simon Starowolscius: Monumenta Sarmatarum viam universae 
earnis ingressorum. Cracoviae a. 1655. p. 442. 

2) Rzepnicki: Vitae Praesulum Poloniae, T. II. p. 143. 

з) Т, D. Solicovii: commentarius rerum polonicarum a morte Si- 
gismundi Augusti Dantisci 1647 p. 183; Joachim Bielski: Dalszy ciag 
kroniki polskiej wyd. Sobieszezauski. Warszawa 1851. p. 6. 


4) Solicovii: Comentarius р. 184; Joachim Bielski 1. c. p. 7; Bu- 
zenski Stanistaw: Zywoty arcybiskupów gnieznienskich p. 107. 

adjectis tamen verbis: „propter pacis bonum."!) Załuski qui- 
dem in libro „Dwa miecze etc.“ perhibet eum ad hoc factum 
armatis dissidentium precibus compulsum fuisse.?) Quod non 
possum nisi refutare, quia persuasum habeo, Goslicium non 
fuisse ejusmodi, ut minis ad rem, cui ex &nimo non studebat, 
perpetrandam commoveri potuerit. Quo igitur facto licet sum- 
mum patriae amorem atque virtutem fiducia rei bene gestae 
fultam testatus esset, fieri tamen non potuit, quin iram odium- 
que ceterorum episcoporum sibi contraheret, quum id, cui om- 
nes summis resistebant viribus, conficere ausus esset. [taque 
quum alii eum proditionis perfidiaeque incusarent, alii autem, 
quod clam ad novam religionem propenso esset animo, crimini 
darent, Solicovius solus archiepiscopus Leopolitanus, cui vetus 
jam a puero, uti supra dixi, necessitudo cum Goslicio interce- 
debat, ei patrocinans indulgentiam ab episcopis implorabat. 3) 
Quapropter, utcunque res cesserit, jure Piaseckio autore 4) sta- 
tuendum mihi esse videtur, rem hanc Goslicio postea gravis- 
simo fuisse obstaculo, quominus summos honores ecclesiasticos, 
quibus eum ingenium doctrinaque dignum redderent, asseque- 
retur. Verumtamen episcopos brevi in hac causa remissiores 
praebuisse animos, ex literis Annibalis Capuensis, nuntii apo- 
stolici in Polonia morantis ad cardinalem Montalto Varsavia 
die 26 Augusti 1587 missis colligi licet.5) „Quod autem cau- 
sam episcopi camenecensis, inquit Annibal, spectat, archiepis- . 
copus gnesnensis non modo non publicavit censuras ecclesiasti- 
cas in eum collatas, verum etiam non misit ad eum epistolam, 
cujus exemplar mihi tribuerat quamque ad eum dedisse affir- 
maverat. Immo vero, quum hic omnes praelati adessent, epi- 
Scopus camenecensis praesentibus et Primate et aliis episco- 


1) Solicovii: Commentar. p. 181; Piasecki: chronicon p. 57; Vol, 
legum T. II p. 1067; Janotzki: rare pol. Bücher T. III p. 92. 

2) Zaluski: dwa miecze etc. p. 328. 

3) Piasecki: Chronicon p. 57. 

4) Piasecki: |. c. 

*) Confer opus Alexand. Przezdziecki: Annibal z Kapui- Warszawa. 

pis factum suum excusabat atque postea publice se illius 
convocationis actis subscripsisse confessus est, sed semper a 
confoederatione alienum se praebebat, sicut D. V. jam supra 
certiorem feci. Ceterum comitiis, quibus electio novi regis 
agitabatur, res secus, ac sperari poterat, cecidere. Episcopi 
enim adeo in sententiis suis non perseverarunt, ut illa convo- 
cationis acta rata esse juberent, quamvis se id excepta tantum 
confoederatione facere assererent.!) Qua causa finita, aliud sane 
certamen exstitit. Ubi enim magna principum exterorum copia, 
qui Poloniae regnum appeterent, tantopere est minuta, ut duo 
potissimum superessent, qui spem non ex incerto conceptam 
habere possent, fore, ut regnum assequerentur, suetici nimirum 
regis Joannis filius, atque archidux austriacus Maximilianus, 
Poloni in duas discesserunt partes, quarum altera austriacis, 
altera sueticis favebat rebus. Quarum quum alteri austriacae 
Stanislaus Górka Zboroviique, alteri autem  Zamoyscius, 
magnus Regni cancellarius, praeessent, viri summa auctoritate 
in republica florentes, sed perpetuo invicem se impugnantes, 
ex ipsa rei natura secutum est, ut hac nova occassione oblata 
vetus exardescceret odium idque conflatum armis tantum in 
campo electionis levari posse videretur. In hoc gravissimo 
rei discrimine Goslicio simul cum Stanislao Safranecio, pala- 
tino sandomiriensi ac Nicolao Firlejo, castellano biecensi, in- 
terpretum munere functis contigit ira accensos placare animos?). 
Sed et ipsum ad utram se inclinaret partem, ostendere opor- 
tebat; oblitus igitur rerum, quae se & Zamoyscio abalienare 
possent ac vocem conscientiae secutus, cum istius factione so- 
cietatem 11.3) Post multa eaque gravia certamina partes Za- 
moyscianas praevaluisse ac Sigismundum regem electum esse, 
ex historia patet. Cui quum ordines pruthenici soli obstitissent, 
postulantes, ut rex seorsum, se privilegia illorum servaturum 
esse juraret, Goslicius a senatu ad eos ablegatus et hane sus- 
tulit difficultatem, quippe qui illis persuasisset, vulgari Шо ju- 


1 Volumina legum T. II p. 1088. 
2) Heydenstein: Commentarius p. 252. 

ramento, quod rex daturus esset, illud quoque contineri, 1) 
Quibus rebus confectis Goslicius efficacitate, qua excellebat 
commotus neque se otio frui debere ratus, pactis conventis, 
quae dicuntur, componendis vel summam dedit operam ac le- 
gatos sueticos qui Sigismundi vices obibant, illum ea sanctu- 
rum esse jurare jussit.?) Accessit, ut, quum rex delectus iter 
in Poloniam ingressus esset, ordines regni Goslicio honorem 
illius jam in regni finibus excipiendi ac salutandi deferrent. 
Neque communem destituit exspectationem. Itaque modico a 
Cracovia intervallo, quum omnes, qui tum in urbe aderant se- 
natores, obviam regi egressi essent, Goslicius eorum nominei 
illum disertissima oratione polonice instituta est allocutus , cu 
rex et ipse polonica respondit oratione, quum expedita, tum 
gravitatis et humanitatis plena, qua magnum sibi favorem to- 
tius populi comparavit?). 

Neque fiere potuit, quin Sigismundus ingentem Goslicii 
gloriam laudemque ubique jam per Poloniam pervagatam brevi 
probaret. Quapropter eum jam initio proximi anni 1589 ad 
majorem in eeclesia dignitatem, ad episcopatum chelmensem 
provexit, quod quidem ex epistola quadam jam supra comme- 
morati nuntii Apostoliei Annibalis Capuensis apparet 4). In hac 
enim epistola, 27 Maji a. 1588 Cracoviae exarata, qua Anni- 
‘bal cardinalem Montalto, quo modo a novo rege acceptus es- 
set, certiorem fecit, his utitur verbis: ,Quum mille passus ab 


1) Lengnich: Geschichte der preussischen Lande T. IV p.17—18. 

2) ef. Volum. legum. Т. II p. 1094, p. 1100 $. 17. 

3) Bielski Joachim 1. c. p. 82; Heydenstein commentarius p. 977. 
Piasecki: Chronicon p. 66; Rzėpnicki: Vitae praes. Pol. T. II p. 144; 
Niesiecki: T.IV p.995; Buženski : Zywoty arcybiskupów gnieznienskich 
T. II p. 120; Janotzki rare pol. Bücher III p. 92. Quae Goslicii oratio 
typis Cracoviae in officina Lazari a. 1857 impressa ita est inscripta: Wi- 
tanié rady i stanów koronnyeh polskich do króla IMCI Zygmunta III 
w polu przed miastem Kazimierzem pszez IX. Wawrzenca Goslickiego, 
biskupa kamienieckiego, ezynione d. 10 Grudnia r. 1857; iterum in pu- 
blieum-prodiit in „collectione orationum polonicarum“ a Maleckio con- 


fecta. 
4) ef. Przezdzieckinį Annibal Кад PO 132—183. 

urbe abessem, obviam mihi venerunt aulici regii, quorum 
magna erat copia, sed in ea duo potissimum eminebant sena- 
tores a rege simul ac senatu, qui me comitarentur, designati, 
scilicet episcopus camenecensis, nunc nominatus chelmensis 
et castellanus podlasiensis (Martinus Lesniowolscius).“ Nec 
multo post: ,,Monsignor episcopus camenecensis nomine regis 
orationem egit, qua asseruit, regem singulari sibi gratiae du- 
cere, quod Pontifex Maximus legatum suum mittat, qui eum 
regem Polonorum agnoscat atque in capite Poloniae resideat ; 
quamobrem regem semper se obsequentem ac facilem tam Pon- 
tifici Maximo, quam sedi apostolicae praebiturum esse, me au- 
tem singulari prosequi amore.“ 

Antequam longius progrediar, ad archiducem Maximilianum 
orationem convertere me oportet, qui ab omni derelictus for- 
tuna, quum ad Byczynam adverso pugnasset Marte, a Za- 
moyscio captus Crasnostaviae tenebatur. Cujus quum imperator 
Rudolphus ac nuntius apostolicus mox partes suscepissent, fac- 
ium est, ut Baedzini, in oppido in confiniis Silesiae sito ora- 
tores utriusque partis convenirent, qui de conditionibus, quibus 
alligatus Maximilianus libertatem redimeret, deliberarent, Qui- 
bus pactis tractandis nemo nisi Goslicius, qui pro ingenii acie, 
quam toties praestiterat, polonicis legatis praeerat, singularem 
navasse curam eaque ad prosperum perduxisse exitum putaba- 
tur. 1). At antequam archiduci in patriam discedere licebat, 
Sigismundus Crasnostaviam est profectus ejus salutandi causa 
atque inter alios Goslicius quoque eum illuc est comitatus?). 
Hoc loco addendum esse videtur, Goslicium, etsi jam superiori 
anno episcopus chelmensis, uti supra commemoravi , a rege elec- 
tus sit, etiamtum tamen a pontifice probatum non esse. Quod 
rex magnopere indignatus, quum Crasnostaviae optima se prae- 
buisset occasio acerbe Annibalem nuntium apostolicum in- 
crepuit, per quem stetisse, quominus id fieret, putabat. 


1) Piasecki: Chronicon p. 74. 
2 Cf. Ambrozy Grabowski: Starozytnosei polskie, Krakow 1840 
T. I p. 90; Przezdziecki: Annibal z Kapui p. 220, 

Hoc enim ex epistola Annibalis Crasnostaviae ad cardinalem 
Montalto d. 29 Maji 1589 data est manifestum 1). „Postea.... 
inquit Annibal, quam vehementissime rogavit me rex, ut quam 
primum a pontifice impetrem, ut antistites in illis collocentur 
cathedris, quae illis adhuc vacant, quum summum detrimentumm 
capiant „in spiritualibus et temporalibus“ et praecipue kijo- 
viensis etiam sacerdotibus privata. Respondi, me regis man- 
data exsecutum esse, sed causam gravissimam inde manare, 
quod legatus nondum Romam missus esset, quem jam pridem 
eodem profectum esse oporteret.“ Goslicius ipse rem hanc di- 
lucidius etiam adumbrat epistola ad Stanislaum Rescium, 
tunc Referendarii Sacrae Poenitentiariae munus Romae geren- 
tem data, qua se a pontifice per tam longum tempus duci ve- 
hentissime dolet.?) „Abhinc annos quinque, queritur Goslicius, 
episcopus Chelmo discessit; quapropter nescio, quid cogitem. 
Accidit Crasnostaviae, ut rex e senatus consulto aspere nun- 
tium apostolicum admoneret „ne Sanctissimus hasce expeditio- 
nes arceret cum scandalo ecclesiae Dei et dignitatis regiae. 
Legatum missum iri, sed tempore, quo opus futurum esset. 
Antehac reges| tales dumtaxat misisse legatos, qui pontifici 
perpetuum pollicerentur obsequium; se vero tantis difficultatibus 
irretitum teneri.“ -— Quae verba nuntio gravia visa sunt; ac 
“paulo post ita me est allocutus: „Jam nunc urgebo expeditio- 
nem DD. episcoporum et quae mihi Regia Mtas mandavit.“ 
Inde colligo, Annibalem huic rei summo fuisse impedimento." 
At si respexerimus, privata inimicitia jam neglecta, quae 
ei fortasse cum Annibale intercedebat, pontificem recenti te- 
nuisse memoria, qua ratione ille in comitiis Varsaviensibus se 
commendasset, res optime enodatur. Atque tali rerum condi- 
tione effectum est, ut etiamtum pontifex ad majorem in eccle- 
sia dignitatem provehere dubitaret virum, qui, quum confoe- 


1) Przezdziecki: Annibal z Kapui p. 225. 


*). Epistola Laur. Gosl. ad Stanislaum Rescium die 15. Junii 1589 
ex Clara Tumba Romam data et in opere Ambrosii Grabowseii: Starozyt- 

derationi dissidentium consensisset, hand firma fide praestare 
videretur. Itaque tam epistola Varsaviae d. 15 Martii 1589 
ad Pontificem Maximum Sixtum V data, qua eum rogat, ut S. 
Hyacynthum in beatorum numerum referat!) quam actis comi- 
tiorum?) mense Aprili Varsaviae celebratorum, ubi princeps 
eorum, qui jura terrestria corrigenda tractarent, est electus, 
Goslicius nominatum non nisi episcopum chelmensem se offert. 
Nominati denique episcopi chelmensis honore fungenti nomine 
regis ordinumque mense Septembri ejusdem anni munus archi- 
ducis Maximiliani in Silesiam usque simul cum Nicolao Zebrzy- 
dovio, arci Cracoviensi praefecto, quibusdamque aliis deducendi 
est delatum?). Quum vero ea, quae novum hoc munus curans 
confecit, majoris sint momenti, quam quae negligi vel leviter 
tantum tangi possint, rem studiosius explanare mihi in animo 
est. Itaque legati polonici, quum Olkussi Maximiliano obviam 
venissent, eum usque ad Silesiae fines deduxere. Ubi simulac 
ventum est, magna Polonorum copia affuisse fertur, qui Maxi- 
miliani antea partes secuti tum miseram conditionem suam ef- 
fingerent gravique illi crimini darent, quod a patria ipsi inter- 
cluderentur. ‘Tum Maximilianus ad eos, qui ipsum comitati 
sunt, conversus, quonam id pacto fieri posset, quum omnibus 
sociis suis impunitas jam renunciata esset, interrogavit Cui 
Goslicius aspere respondisse fertur: „sibi ipsi tantum con- 
suleret ac Polonis gratias ageret, quod pro tam modicis 
conditionibus libertatem recuperasset. Haec quidem An- 
dreas, episcopus Vratislaviensis, qui Maximiliano ab impe- 
ratore comes additus est, ad Rudolphum retulit.4) Sed 


1) Cf. Lubomlius Roxolanus: de vita, miraculis et actis Canoniza- 
tionis S. Hyacinthi, Confessoris ordinis FF. Praedicatorum Romae 1594 
p. 280. 

2) Cf. Volumina legum T. П p. 1271. 

3) Cf. Joachim Bielski 1. c. p. 98, Solicovius: Commentarius 
p. 209; Przezdziecki 1. c. p. 230. 

4) Cf. Des Ollmützer Bischoff Stanislaus Pawlowski Gesand- 
schaftsreisen nach Polen dargestellt von Eduard Edlen von Mayer 1861. 


p. 184. y 
http://rcin.org.pl 


— 3 — 


utrum verba haec reapse vera sint, an malitiae viri Polonis 
infestissimi tribui debeant, in incerto religuendum esse puto, 
quum res omnino dijudicari non possit, Id tamen constat, 
Maximilianum juramentum, quippe quod ipsum ex pactis Baedzi- 
nensibus jurare oporteret, se omnia, quae ibi essent statuta, 
servaturum esse, recusasse ac legatos polonicos etsi invitos 
eum Bythomiam, in oppidum jam in Silesia situm secutos esse 1). 
Ubi illis ad se arcessitis Maximilianus hoc fere modo mentem 
suam aperuit: „Se iis gratiam agere ideo, quod ipsi honorem 
in patriam reducendi tribuerint. Quum autem intelligat a sese 
exspectari confirmationem et jusjurandum eorum omnium, quae 
praeterita hieme in eodem loco transacta sint, ipsi autem multae 
eaeque gravissimae obstent causae, quominus exspectationi il- 
lorum satisfacere possit, id ipsum iis hic indicare necessarium 
duxisse. Se enim juramentum nequaquam praestare posse, sed 
daturum sese operam, ut quam primum regni Poloniae ordines; 
quid in animo habeat, certi aliquid scire ac perspicere pos- 
sint^ Ad quae quum prolixe respondisset Goslicius ac multa, 
quae ad urgendum jusjurandum magni momenti esse videren- 
tur, protulisset, Maximilianus causam suam omnino diversam 
ac separatam esse a foederibus regnorum Bohemiae et Polo- 
niae declaravit, neque impedire pacem inter ista regna consti- 
tutam, nisi ipsimet Poloni eam violarent. Qua re commotus 
Zebrzydovius et ipse multa fecit verba, sed quum sese nihil 
perficere animadverteret, ira percitus Maximilianum ad certa- 
men provocabat, hoc modo ignominiam sibi allatam abluturus; 
ac perfecit, nisi Goslicii prudentia prohibitus fuisset, qui im- 
peratorem Rudolphum hoc Maximiliani factum nulla ratione 
probaturum neque inde ullum regno Poloniae periculum ema- 
naturum esse, jure persuasum habebat.?) Isto autem munere 


1) Cf. Heydenstein p. 285 1. c., Piasecki Chronicon p. 88—89. 

2) Cf. Sebastiani Ciampi: Floseuli historiae Polonae 1830 p. 18—28; 
des Ollmützer Bischofs Stanislaus Pawlowski Gesandschaftsreisen nach 
Polen p. 188; Piase 

functus et in patriam redux tantum aberat, ut, quamvis duo 
fere anni ex eo praeteriissent tempore, quo a rege episcopus 
chelmensis electus esset, tandem a pontifice comprobaretur, ut 
proximi demum anni 1590 initio episcopatum illum administran- 
dum acciperet, quamquam in actis synodi Petricoviae die 2 Oc- 
tobris 1589 celebratae se jam episcopum chelmensem nuncu- 
parat!) Quod optime ex epistola ipsius ad Stanislaum Rescium 
Clarae Tumbae d. 23. Februarii 1590 data intelligi potest. „Duae 
epistolae tuae, scribit Goslicius, gratissimum mihi nuntium at- 
tulere, me tandem ad illum episcopatum provectum esse; qua- 
propter nomen Dei laudetur, quod tandem, tandem Quantam 
vero jacturam Hac mora passus sim, prae dolore narrare ne- 
queo.“ Quum vero satis grandem pecuniae vim Romam mi- 
sisset, quae occasione episcoporum sanciendorum pontifici solvi 
solebat, ille autem, cardinalis de Monte-alto cura hoc gratuito 
perfecisset, hujus rei talem fecit mentionem: „Quod vero scri- 
bis, ut illam pecuniam xenodochio Polonico Romae cedam, si 
oculos in Claram Tumbam atque episcopatum conjicere pos- 
ses, quae milites ad bellum contra Turcas profecturi devasta- 
runt, certe fatereris, me tantam jacturam ferre non posse..... 
Quapropter viginti nummos aureos ungaricos suppedites, quaeso, 
ili xenodochio, id autem, quod supererit, prospera occasione 
remittas mihi velim.“ 2) 

Nescio an ad haec obstacula jam tum patres societatis 
Jesu, Romae plurimum valentes alia quoque impedimenta con- 
tulere, quos sibi Goslieius infestissimos reddidit, quum patroci- 
nium universitatis Cracoviensis suscepisset, quam illi tollere 
ejusque sublatae loco scholas suas instituere conabantur. Ne- 
que patres societatis Jesu hac acquieverunt injustitia, verum 
etiam actis synodi Petricoviae duce archiepiscopo gnesnensi, 
Stanislao Carncovio, Primate regni die 2. Octobris a. 1589 ce- 
lebratae nescio quid falsi inseruerunt, quod securim universitati 
cracoviensi injicere posset. Tum Goslicius justi sensu commo- 


1) Constituta hujus synodi p. 16 in epistol. Chelm. Nakiel p. 770. 
2) Ambrožy ао ЎР pote T. II p. 435. 

tus, qui in animum inducere non potuit, ut injustitiam prae- 
valere permitteret, ad pontificem Sixtum V. ipse epistolam mi- 
sit, quam quin afferam facere non possum 1). 


„Sanctissime et Beatissime Pater . .., (scripsit Goslicius) 
„Academia Cracoviensis in regno Poloniae pietatis et religionis 
catholicae magistra, semper fuit ecclesiae Dei et reipublicae 
seminarium, sedis apostolieae romanae cultrix; istius gloriae 
haereditatem a multis saeculis ad haec usque tempora cum 
maxima ecelesiae et regni hujus utilitate integre conservavit et 
etiamnune per Dei gratianı conservat, ita quidem, ut haec sola 
in hae urbe regia, Regni primaria praecipuum se obicem hae- 
reticis posuerit, ne illi sedem licentiae suae in ea erigere valu- 
erint Quidam ex ordine societatis Jesu aemulatione fortasse 
pia ducti, conantur eorum jura et consuetudines labefactare, 
quod ex eorum literis S. V. melius agnoscet et judicabit, cujus 
solius tanquam Vicarii Christi rectum est judicium. A me tamen 
fides et officium requirit, ut S. V. doceam, ab eaque humiliter 
petam, ut utrosque jure et officio libere uti jubeat. Maneant 
academicis jura sua, maneat Societati studium exercendae pie- 
tatis; alter alterius tueatur honorem et dignitatem. In synodo 
quidem facta fuit ejus rei mentio, sed pro academicis causa 
Stetit, ut illorum jura et consuetudines illibatae permaneant, 
quum famen postea nescimus quid: in synodales constitutiones 
inscriptum esse dicatur, quod academicorum jura et praerogati- 
vas perstringit. Ne id scandalo sit in ecclesia Dei et in re- 
publica S. V. provideat, et ita de academia cracoviensi sentiat 
et judicet, illam in hoc regno nemini partes primas in religi- 
one catholica tuenda concessuram. Commendo me et obsequia 
mea devotissima in gratiam S. V., quam Dominus servet sa- 
nam et incolumem. Datum Clarae Tumbae 18. Februarii 
1590. 


Qua epistola quum id effecit, ut acta synodi aptarentur 
atque eorrigerentur, віспі ex libro rarissimo causam hane spec- 


1) ef Ossolinscitm вру у (Че y Ag potatio 4, 

tanti et ab Ossolinscio in medium prolato!) comperimus, tum 
persuasit pontifici, ut intercederet, ne patres societatis Jesu id, 
quod moliebantur, perficerent. At credere noli, causam hanc 
jam tum transactam esse; immo eam per longum etiam tem- 
pus ductam Wladislao IV demum regnante, commitiis a. 1633 
habitis ita esse dijudicatam, ut academiae cracoviensi soli jus 
tenendi scholas publicas vindicatum sit, Piaseckius disertissi- 
mo est documento?) Interim Goslicius re vera episcopus chel- 
mensis factus, non multum afuit, quin eodem etiamtum anno 
in episcopatum plocensein transferretur. Petro Dunimo enim a. 
1590 mortuo, Sigismundus rex Goslicio pro certo pollieitus est, se 
eum Dunini loco plocensem episcopum statuturum, Mox vero 
de sententia destitit. Quum enim animadvertisset, potentiam 
auctoritatemque Zamoyscii, magni Regni cancellarii in dies au- 
geri ac perieulum minari, Alberto Baranovio, tum regni vice- 
cancellario et episcopo premisliensi, viro summa familiaritate 
cum Zamoyscio conjuncto, episcopatum ploceusem administran- 
dum tradidit, quo pacto eum eogeret, ut viceeancellarius esse 
desineret. Quibus compertis Zamoyscius summa virium con- 
tentione studebat, ut Baranovius vulgari illo more exciperetur 
retineretque v:cecancellarii munus; sed nihil est assecutus, 
praesertim quum Baranovius ipse munere illo sua sponte se 
abdiearet, quod tum Joanni Tarncvio, regi beneficii vinculis 
obstricto, Zamoyscio autem infensiori est dclatum 3). Quae 
quum ita facta essent, regem Goslicio episcopatum premislien- 
sem curandnm commisisse atque ut id probaret, a Pontifice 
Maximo Gregorio XIV epistola 10. Januarii a. 1591 Varsaviae 
data petiise, ea tamen lege, ut Goslicio praeterea abbatiam 
Clarae Tumbae tenere liceret, ex Theineri monumentis histori- 


1) Liber: pro universitate generalis studii Cracov. contra РР. Soc. 
Jesu. Cracoviae, referente in Signatura SS. R. P. D. Andosilla, Venetiis 
in typographia Nicolai Misserini impressus et ad Urbanum VIII. ponti- 
ficem missus; cf. Ossolinscium Ann. 5. 

3) Piasecki: Chronicon p. 548; Franciscus Pawlowius: Premislia 
sacra р. 342. 

2) Piasecki p. 106. 1. 

cis polonicis patet!). Itaque Goslieium unum vixdum annum 
in episcopatu chelmensi moratum jam ante mensem Julium novo 
munere fungi coepisse verisimillimum est 2). 

Jam hoc ex tempore Goslicio, quippe qui toties de patria 
optime meritus jure otium requirere posset, negotia publica 
confieienda rarius committebantur, quamvis postea Saepenu- 
mero ingenii acie atque etoquentiae vi omnium moveret admi- 
rationem. taque а. 1592, quum Sigismundus rex, Annam 
Caroli, Styriae ducis filiam in matrimonium duxisset, Gosli- 
cius nomine Annae, Stephani uxoris etiamtum viventis nomine, 
disertissima oratione novam salutavit reginam 3). 

Attamen insignia naturae ejus munera uberrime doctrina 
literisque exeulta etsi ultimo, splendidissmo tamen enituerunt 
fulgore, quum a. 1596 tam Clementis VIII, pontificis maximi 
legatus a latere Henrieus Gaetano cardinalis, quam Rudolphi 
imperatoris orator, Andreas, episcopus Vratislaviensis in Polo- 
niam venissent, Polonos ad magnum communeque bellum con- 
tra Turcas stimulaturi 4). Etenim comitiis a. 1596 mense Aprili 
Varsaviae celebratis, in quibus causa haec agitabatur, nomine 
ordinum regni exteris legatis responsa referebat, et quia ipse 
a foedere hoc alienissimo erat animo, summopere suis, ne istud 
inirent, dissuadebat, funestissimos exitus, qui inde profecturi 
* essent, adumbrans. Unde consequitur, ut in iis non haberi non 
possit, quos postea Gaetano eardinalis orationes suas suorum- 
que longo studio virorum Romae eloquentiae latinae peritissi- 
morum elaboratas, extemporalium orationum elegantia aequasse 
atque interdum superasse fassus еѕі 5). Quibus vero rebus 
praeclare gestis jam senectuti appropinquans episcopus remo- 
vet se a negotiis publicis et traducit vitam tranquillam, episco- 
palibus tantum laboribus et officiis deditus. 


1) Theineri: monumenta historico-poloniea. T. III p. 190. 

*) Franciscus Pawlovius: l. c. p 332. 

*) Heydenstein: Commentarius p. 296. 

^) Heydenstein: 1. c. p. 304. 

*) Piasecki: Chronieon p. 140—141; Buzenski Stanislaw: zywoty 

Priusguam igitur in vita ejus enarranda pergamus, pla- 
euit nobis hoc loco de primario ejus opere: „de optimo sena- 
tore“, utpote a nemine adhuc in examen vocato, nisi forte Osso- 
linscium exceperis!), aliquanto uberius disserere. Opus hoc 
tali instruetum est titulo: „Laurentii Grimalii Goslieii: de opti- 
mo senatore libri duo, in quibus magistratuum officia, Civi- 
um vita beata, rerumpubl. felicitas explicantur.“ Editio pri- 
or Venetiis apud Jordanum Zilettum 1568 in 4° typis impressa 
continet folia 83 atque ad adregem Sigismundum Augustum est 
missa. Posterior editio Basileae a. 1593 in $0 in publicum edi- 
ta impensis Roberti Cambiers ab Janotzkio?) multo emendatior 
priore est judieata. Odilsworth opus hoc in sermonem angli- 
eanum conversum edidit Londini a. 1737 et hoc quidem arma- 
tum titulo: „The accomplished Senator in two books etc.“ 


Materia ipsa de optimo reipublicae statu ac perfecto sena- 
tore, maxime digna illis temporibus esse existimabatur, de qua 
uberrime disputaretur, quum vario modo atque tam per Poio- 
nos, quam Germanos et Italos tractata exstet. Aliis praeter- 
missis operibus haec tantum afferam: Francisci Patricii: de 
regno et regis institutione libri novem. Parisiis 1578; Casparis 
Dornavi: Menenius Agrippa, hoc est corporis humani cum re- 
publiea perpetua comparatio, Hanoviae 1615; Jacobi Simaneae, 
Pacensis episcopi: de republica libri novem. Venetiis 1569; Cas- 
paris Contareni, Patricii Veneti: de magistratibus et republica 
Venetorum, libri quinque aliaque. Sed ad opus nostrum aggre- 
diamur, cujus periocham breviter, quoad id fieri possit, adum- 
brare conabimur. 

Librum Sigismundo Augusto dedicaturus, enumerat philo- 
sophus noster in praefatione res, quae potissimum rempubli- 
cam beatam reddere possint, ac principem in iis locum exem- 
plum optimi regis obtinere nuncupat. Huic rei documento po- 
test esse rex ipse, cujus laudes effert et a quo petit, ut excuset 


3) cf. Ossolinscium in vita Goslicii p. 87—89. 
3) cf. Janotzki: Nachricht von den raren poln. Büchern. Dresden, 

“iffieilia parvis viribus prosequentem ac pro clementia sua benig- 
ne libellum excipiat. Rem ipsam ineipit explanatione, cur sibi 
de optimo senatore dicendum proposuerit et hoc fere modo 
philosophatur. Omnium talium disciplinarum, quae aliis pro- 
sint, praestantissima est civilis scientia, quae in reipublicae ad- 
ministratione versatur. Ex ea igitur — На concludit — et 
equidem nonnulla in medium prolaturus sum et persuasum habeo, 
id quod volo, optime me assecuturum, si disputationem de op- 
timo senatore, de ejus virtutibus, officiis, dignitate instituerim. 
Sed ,non senatoris ideam fingo, quae sola mentis acie compre- 
hendi solet, cujus in coelis imago, in terris ne umbra quidem 
reperiatur: qualem Plato reipublicae, Cicero oratoris finxerunt. 
Nostra omnis dicendi ratio in medio posita est et a communi 
hominum usu consuetudineque non recedit" 1). 

Deinde rerum distributionem facit et primum de optima 
reipublicae forma, de senatoris educatione disciplinaque, deni- 
que autem de ejus virtutibus et officiis disserturum se esse 
promittit. 

Homo administrandi mundi cum Deo communem potesta- 
' tem habet et duae respublicae sive civitates sunt ei gubernan- 
dae, altera totius mundi, altera, cui unumquemque adscripsit 
conditio nascendi. Prioris reipublicae gubernationem animo so- 
lum comprehensam teneat, hanc rerum naturam perlustrans ac 
cognoscere studens. In quo conspectu cognitioneque naturae 
principem se totius orbis appellare potest, simili modo ac Socra- 
tes mundanum se esse dixit. Haec civitas igitur hujus universi 
terminis est comprehensa et cives ejus Philosophi appellantur. 
Qui etiamsi inviti ad alteram quoque rempublieam certis cireum- 
scriptam cancellis, gubernandam compelli debent, quam soli recte 
regere possint?) Exemplis antiquitatis philosophorum ductus 
iria rerum publicarum genera statuit: Suordela» sive uovapyian 
apuoroxparta» et dnuoxpariav. Gubernantium vitiis hae reipu- 


1) Fol 15: In locis citandis utor editione Venetiana, quae in 


folia est divisa; propterea priorem folii paginam litera +, alteram literab 
designo. | 


3) cf. Plato de "mito fein. org. 5 р. 499 с, 2 d. 

blicae formae mutantur et existunt: tvpavvis, dduyapyia sive 
évvactela et дудохоатіа. Plato septimum quoque reipublicae 
genus denotat: regem legibus gubernantem talemque reipubli- 
cae statum omnibus aliis praefert1) Omnibus vero reipubli- 
cae formis longe praestat respublica ex tribus ordinibus, rege, 
optimatibus senatuve populoque composita, quam et Cicero in 
republica sua optimam censet. Talem autem rempublicam non 
solum mente formatam ad instar Platonis reipublicae esse, 
verum etiam et fuisse et etiamtum cerni, exemplo variorum 
populorum comprobare conatur. Qua ratione ductus respicit Po- 
lonorum quoque manarchiam, quam miris praedicat laudibus, 
„Polonorum Monarchia, inquit, ex tribus reipublicae formis est 
constituta, ex rege, optimatibus, populo. Populi vero nomine 
ipsi tantum nobiles vel equites comprehenduntur. Est autem 
in eorum republ. summa ordinum consociatio, adeo ut rex sine 
senatus consilio et auctoritate de reipublicae summa nihil ipse 
decernere possit, senatus nihil absque rege et nobilibus. Ita- 
que apud eos leges plurimum valent, pro hisque custodiendis, 
servandis retinendis se religione jusjurandi obstringunt, adeo 
ut nefas et impium existiment, aliquid contra leges moliri“?). 

Optimo igitur reipublicae statu constituto ad senatorem 
se convertit et ante omnia ab eo postulat, ut civis sit patriae 
suae. Amorem enim patriae eximium ei stimulum fore judicat, 
ut pro salute reipubliéae vigilet. Civis autem is habendus est, 
qui vitam virtuti convenientem degit et potestate magistratus 
gerendi fruitur. Praeterea duo genera civium internoscit, no- 
bilium et plebejorum; senator igitur ex nobilium numero sit, 
sed nobilium propria virtute. Etiamsi enim claris parentibus 
ortus sit, tum demum nobilis fiet, quum majorum res gestas ex 
aequare vel superare contenderit. Tum senator habeat natu- 
ram philosophiae consentaneam, eamque recta educatione eru- 
diat. Puer grammatica, dialectica, rhetorica instituatur; ado- 


1) ef. Plato de republ. IX p. 576 e; IX p. 580 c. Politicus p. 301 
d. p. 802 e: Movagyía volvo» fevySeion ub» èv yoduuacıy dyadoig, ойс 
»ocuovg leyousv, doiotų пасфу тат ЁЁ avouoc di ходел) хо} fagurary 
Evvomioai. 


3) f. 14 a. 

lescens, quum philosophiae studium duplex sit, alterum in in- 
vestiganda naturae obscuritate, alterum in vita, moribus homi- 
num recte istituendis positum, praesertim ethieae, politieae, 
oeconomieae operam navet. Alteram philosophiae partem, quae 
physiea, metaphysiea, mathematiea continetur, norit haud ne- 
cesse est. 

Praeterea historiam jurisque civilis cognitionem perspee- 
tam teneat, in artis oratoriae et sapientiae civilis studio verse- 
tur; eognoseat variorum populorum leges, mores, consuetudines 
et peregrinando quidem; si autem peregrinatione carebit, legat 
historieorum et geographorum opera, ut, quod patriae consen- 
taneum, id in republica sua recipiat, contraria vero fugiat. 
Quod vero temporibus suis nulla fere ratio studiorum horum 
habetur, conqueritur his verbis: „Nostris temporibus multi ve- 
niunt ad petendos honores et ad rempublieam gubernandam 
inermes, nulla cognitione rerum, nulla sapientia praediti. Sin 
aliquis illustrior apparet, is aut unius militiae usum aut juris 
scientiam pragmaticorum, aut divitias solas, aut domesticam 
auctoritatem in senatum secum affert: bonarum vero artium 
scientiam, virtutumque cognitionem non norunt“ !). 

Quae omnia igitur ad senatoris munia obeunda plane ne- 
cessaria; si autem nonnulli inveniuntur, qui etsi nulla scientia 
‘imbuti, ad magistratus gerendos tamen apti fiant, ii aut divina 
quadam natura praediti aut experientia forensi edocti sunt, sed 
fruuntur prudentia multis perieulis et mutationibus obnoxia. 

Priorem libelli partem finit quaestione instituta, quo modo 
et a quibus senator eligendus sit. Quam potestatem nemini 
nisi regi tribuit, qui tamen senatorem eligat ex magistratu 
jam antea gesto, „quod et Romae fieri solebat, nam magistra- 
tus patrum erat seminarium" 2). 

In altera libri parte pertractat virtutes, quae senatori in 
magistratu eonstituto competant. Prae aliis id senator memoria 
teneat, se in medio positum esse inter regem et populum et 
propterea officia, jura, privilegia cognoscere atque id agere de- 


1) fol, 26 a. 
2) fol. 37 a. 

bere, ut aequo modo conserventur. Ad quae conficienda qua- 
tuor potissimum virtutibus senator carere non potest: prudentia, 
justitia, fortitudine, temperantia; ceterae enim virtutes in 
his quasi cardinibus vertuntur. 

Prudentia versatur tota in cognitione delectuque rerum 
expetendarum et fugiendarum. Comites autem ejus: Ingenium, 
docilitas, memoria, intelligentia, eircumspectio, providentia, cau- 
tio, sagacitas, calliditas, astutia, de quibus deinceps disserit. 

Justitiam trifariam dispertit. Justitia naturalis vetat nos 
quidquam facere, quod alteri displiceat. Justitia divina obligat 
nos ad reverentiam erga Deum eaque a sacerdotibus sumi de- 
bet. Quo loco sententiam profert senatori nullam aliam religi- 
onem nisi romanam sive catholicam tenendam esse. Haeretici 
autem morte afficiantur vel ex republica exterminentur, necesse 
est, nam verum illud Ciceronis: turbata religione turbatur res- 
publica. Humana sive civili justitia, cujus fundamentum fides 
et quae in usu communi societateque hominum versatur, sena- 
tor imprimis praeditus esse debet. Aliud justitiae genus est 
justitia forensis; haec legibus nititur, quas ferre senatoris quo- 
que erit. Quomodo optime officio hoc fungatur, quid ei curan- 
dum et quid cavendum, quanta pericula legum mutatio reipub- 
licae afferat, quae denique in puniendo ei respiciend a sint, docet 
argumentisque comprobat. Justitia hasce ancillas habet: pie- 
tatem, bonitatem, innocentiam, comitatem, benignitatem, clemen- 
tiam, amicitiam, concordiam. 

Pietatem servabit erga deos et erga parentes; fugiendae 
tamen haeresis et superstitio. In bonitate tantum ei proficien- 
dum, ut dignus sit, quicum in tenebris mices. In innocentia 
hanc regulam spectet: prosit omnibus, noceat nemini. Itaque 
quod in templo Cereris Eleusinae inscriptum erat: „Nemo in- 
grediatur, nisi qui suae innocentiae conscius sit,“ id quoque 
in domo ubi senatores convenient, inscriptum erit. Erga bonos 
comitatem exerceat sed cum gravitate conjunetam. Benignus 
sit, quemadmodum deus erga nos benignum se praebet, ita ut 
quodammodo homini Deus sit. Clementia praesertim in puniendo 
utatur, quum non minus senatori multa supplicia, quam medico 

Orationem deinde instituit de liberalitate et magnificentia, 
virtutibus, quibus sed bene locatis senatorem ornatum esse de- 
cet et hac ratione ductus transit ad pertractandam amicitiae 
concordiaeque vim et gravitatem. Qua tanguam levis armatu- 
rae exeursione facta redit, fidem distributioni rerum, qualem 
ipse sibi proposuerat, servans ad tertiam cardinalem virtutem, 
quam ex perfecto senatore exigit, ad fortitudinem, de qua ita lo- 
quitur: „sic igitur affectum et animatum senatorem esse oportet, 
ut omnes animi ingeniique sui dotes omnesque virtutes fortitu- 
dine velut aliquo sapore temperet ac condiat“ 1). 

Fortitudinis eomites hae: magnanimitas, constantia, pa- 
tientia, fidentia securitas. Magnanimus sit, ut Codrus, Scaevola; 
in constantia servanda exempla Aristidis, Catonis, Socratis, Reguli 
imitetur; patientia domi militiaeque utatur. Fidentia quoque, 
quam Cicero quandam de bono rei successu conceptam prae- 
sagitionem definit?) haud est contemnenda. Impellit enim ple- 
rumque homines, ut omni timore remoto rem aliquam fortiter 
agant. Unde ortus est genius sive lar daemonve, qui homini- 
bus inest eosque plerumque in agendo admonet. Securitatem 
nullam nisi talem amplectatur, ,quae in fugiendis periculis 
prudenti eautione et provisione non careat." 

Consideratione deinde ductus, quae res potissimum forti- 
` tudinem in homine excitare soleant, contendit, hoc in aliis ho- 
nestatem, in aliis praemia, desperationem, iram, in aliis fortu- 
nam efficere. De popularibus autem suis his verbis utitur: 
„Profeeto nostra gens eam sibi gloriam juste vindicat, quod in 
bellis virtute potissmum et honestate ducitur .... Nostrorum 
imperatorum non alia solet ad milites esse oratio, quam haec, 
ut quisque virtutis suae memor sit et honestatis: proinde aut 
vincere, aut mori semper Polonorum fuit“ 9). 

Disputatio de quarta capitali virtute, senatori propria, 
temperantia, quippe quae in resistendo cupiditatibus constet at- 
que modestos, verecundos, honestos, continentes homines efficiat, 


1) Fol. 65 b. 
3) cf. Cicero de inventione II. 54, 168. 


Euh http://rcin.org.pl 


— 44 — 


conoludit tractationem de bonis animi, quibus perfectum sena- 
torum excellere oportet. 


Quod ad corporis bona attinet, secutus Peripateticorum 
sententiam, quibus haec haud minimi sunt momenti ad bene 
beateque vitam traducendam, postulat ex senatore suo, ut sit 
sanus, sanguineus sive cholericus et formosus. Perinde digni- 
tatem externo quoque habitu commendaturus utatur vestibus 
atque insignibus tantae gravitati dignitatique accomodatis. 
Quibus rebus consideratione de aetate senatoria adjuncta, con- 
stituit, varias philosophorum sententias perscrutatus quadra- 
gesimum quintum aetatis annum aptum, quo civis in hoe 
amplissimo dignitatis gradu collocetur. Sed etiamsi Nestoream, 
quae dicitur, aetatem nactus sit, nihilominus ei Reipublicae con- 
sulendum esse dicit. 


Praeterea senatori, ut munere suo cum dignitate fungatur, 
haec bona externa necessaria esse perhibet: genus, honorem, 
gloriam, famam, amicos, propinquos, liberos, divitias. Hanc 
ob rem tamen is, qui virtute sola se nobilitat eaque prae aliis 
excellit, non damnandus est. Praemia senatoris, quae pro sum- 
mis laboribus susceptis eum exspectant, quamvis conscientia ipsa 
egregiorum factorum amplissimum virtutis sit praemium !), non 
tam ad opes, quam ad honorem gloriamque reterri debent. 
Quam rem his verbis ad exitum adducit: „Quodsi senator haec 
gloriae monimenta nominisque perpetuo duraturi famam minorem 
virtute et dignitate sua ducit, majora sibi a Deo munera felici- 
tatis aeternae parata esse sciat: quae sane omnem splendorum, 
claritatum amplitudinum aevitatem et perpetuitatem superant. 
Vivet igitur non modo in terris cum civibus suis, verum etiam 
eum Deo immortali in altissimo coeli domieilio, in praestantis- 
sima coelitum corona, felix, honoratus, gloriosus; qua gloria 
quid potest aut dici aut excogitari gloriosius? illudque sibi Af- 
ricani dictum usurpabit: 


1) cf. Macro tty: inert HR. pr republ, VI 8, 8. 

Si fas cedendo coelestia scandere cuique est 1), 

Mi soli coeli maxima porta patet 2). 

Summa igitur operis hujus allata, in qua id potissum egi, 
ut semper orationis filum respicerem idque illustrarem, nihil 
impedit, quin ad virtutes vitiaque ejus investiganda me conferam. 

Si initio statim id, quod sentio, eloqui liceat, fateri debeo 
fieri non posse, quin praeclara eruditio, uberrime ex toto sea- 
turiens opere, sententiarum lumina crebra ac gravia, mira ubi- 
que disserendi subtilitas ac per totum opus veluti sanguis 
per universum corpus diffusa naturalis quaedam gratia atque 
jueunditas, unumquemque, modo pulchri sensu non careat, ca- 
piant summoque afficiant gaudio. Sed ne, si quae minus in 
eo probanda*inveniantur, nimio scriptoris amore captus, ea vel 
obtegere de industria, vel plane silentio premere videar, singula 
persequi mihi in animo est. 

Jam supra commemorato loco (fol 1b.) pollicetur philo- 
sophus noster sese cauturum, ne ideam senatoris fingat. Rati- 
one vero habita eorum, quae ab eo expetit, infitias ire nolumus, 
fieri non posse, quin haec emnia animi et corporis bona un- 
quam in eodem homine conjuneta inveniantur. Libenter enim 
assentimur asserenti, sese non proposuisse imaginem sena- 
toris ejus generis, cujus Plato rempublieam suam exco- 
gitarit, sed altera ex parte negare non possumus, senatorem 
ejus esse talem, qualis esse debeat, sed qualem ipse frustra 
suis temporibus puaesiverit. Sed forsitan quispiam dixerit, 
philosophum nostrum senatorem fuisse talem, qualem senatorem 
suum esse voluerit. Си respondeamus necesse esi, quamvis 
meritis ae virtutibus venerabilis viri obtrectare nolimus, qui ut 
praecepta sua proprio exemplo comprobaret, summam operam 
dederit, eum tamen perfectionem senatoris’a se Вей assecutum 
non esse, quippe quam omnino assequi non potuerit. 


1) Hic versus corruptus ita restituitur: 

Si fas endo plagas coelestum ascendere euiquam est. cf. Fragmen- 
ta incerta Ciceronis librorum de rep. p. 247. Lactantius: Jnst. divin. 
I, 18, $ 11. Seneca epistol. 108, 34; Jahns Jahrbücher für Philologie 
Ann. 1826. Vol. 1. p. 89. 

2) Fol. 82 b. 


http://rcin.org.pl 


— 46 — 


Fidei catholicae sincere addictus postulat a senatore suo, 
ut et ipse ritui romano nomen det eoque magis, quum tempori- 
bus ejus jam plurimorum in Polonia animos nova religio occu- 
parit. 

Amore patriae ductus, ne dicam, occaecatus, quotieseumque 
occasio se ei offert, laudat omnia, quae patria ipsius redolent. 
Praesertim vero reipublicae Polonorum formam immeritis effert 
laudibus, quod etiam mirabilius fit, quum dari non possit, eum, 
quam perniciosa haec reipublicae forma jam tum fuerit, non 
perspexisse. Atque haec hactenus. 


Quae formam spectant, haec fere dicenda esse videntur. 
Philosophus noster eruditus libris philosophorum graecorum Pla- 
tonis et Aristotelis nec minus Romanorum Cicerodis et Senecae, 
tantopere iis imbutus est, ut paene quasi in succum et sang- 
ninem ejus abierint. Quapropter haud mirum, quod invitus at- 
que inscius non solum singulas voces dietionesque, verum etiam 
totas sententias paene ad verbum consentientes ex scriptoribus 
ilis perceperit. Praeterea abundat opus ejus locis, quibus si- 
miles in seriptoribus istis, praesertim autem in Ciceronis libris 
inveniuntur. Nonnullos Beier, vir eruditissimus, in Jahni Anna- 
libus 1826 Vol. I p. 84—96 in lucem protulit; permultos alios 
equidem et ipse ostendere possim, nivi verear, ne operae pre- 
tium perdituras sim. Utcunque enim res ceciderit, semper hoc 
optimo erit documento, quam accurate ac subtiliter philosphus 
noster Scriptorum illorum libros cognitos ac perpectos habuerit 
ac laudi tantum ei duci poterit. 


Quod ad designationem et apparatum totius operis perti- 
net, tanta intercedit similitudo inter nostrum opus et Ciceronis 
libros de republiea, ut ea deceptus cracoviensis professor Geor- 
gius Münnicht) non dubitarit objicere Goslicio, eum codice manu- 


1) Vir hie doctissimus nixus nuntio in opere: Polnische, Lifflän- 
dische, Moskowitische, Schwedische und andere Historien mit Fleis zu- 
sammengezogen durch D. Laurentium Müllern, Frankfurt am Main 1586 
p. 87 allato — idem legimus in iterata auctaque editione operis hujus: 


Septentrionalische нер: реге dd Di p. 78. (Affero eam scri- 

scripto Ciceronis librorum de republica, qui testibus luculentis 
saeculo XVI in Polonia fuisse fertur, — confer praeterea Wisz- 
nievii historiam literaturae polonicae Vol. I p. 144, ubi dicit, 
cardinalem Bessarionem misisse in Poloniam legatos codicem 
illum investigaturos, qui tamen nusquam eum detegere potue- 
rint — ad librum suum componendum usum, postea eum dele- 
visse. Quae tamen similitudo tali modo expeditur, quod uter- 
que tam Cicero, quam Goslicius ex eodem fonte hausit, ex 
Platonis opere de republica. Sermo emendatus ornatusque ac- 
cedit vel proxime ad sublimitatem, venustam elegantiam, urba- 
nitatem Ciceronis; parvi autem errores, in quos passim incidi- 
mus, sunt magnam partem ejusmodi, ut salva conscientia negli- 
gentiae typographorum tribui debeant, quae praesertim in editione 


bendi rationem, quae in illo invenitur libro.) - : „Wir haben auch ei- 
nen Wohlinischen Edelmann mit uns gehabt, Woinousky genannt, den- 
selben hat uns der Starosta auff Dremblowa ein Bretwitz, seines her- 
kommens ein Schlesier, dessen Vatter die Tartern offtmals geschlagen, 
mit zugegeben, der wusste dess Landes Gelegenheit, war ein gelehrter 
versuehter Gesell, ein guter Poet, ein feiner Historicus, ein guter Grae- 
cus und perfectissimus Hebraeus, denn er die Jüden daselbst under- 
wegens in der Podolien meisterlich wuste zu plagen, kondte gut Tar- 
tarisch; Derselb hatte auss der bibliotheca ein der Walachey, als der 
Despot vom Herren Lasky eingesetzet und der "Türkische Gubernator, 
der Alexander, geschlagen worden, herrliche schöne monumenta scrip- 
ta bekommen, darunter auch die libri Ciceronis de republica mit gül- 
denen Buchstaben auff Pergament geschrieben waren in einenn umb- 
schlage mit einem unbekanndten Sigel verpitzschieret gewesen, wie man 
noch sehen kondt. Und muste sie etwa ein grosser Herr in werth ge- 
halten haben.“ ac falsus verbis Goslicii ipsius (praefatio): „si quae aut 
ingenio meo peperissem, aut alicujus scriptis legendis ad hanc ratio- 
nem pertinentia collegissem, ea...'* tenacissime affirmat in libro: „M. 
Tullii Ciceronis libri de republica, notitia codicia Sarmatici faeta illus- 
trati, quantumque fieri potuit, restituti. Goettingae 1825.“ opus illud 
Ciceronis ex libro Goslicii restitui posse. Quae sententia quam perver- 
sa sit, facile quisque intelliget, qui etsi strictim compararit fragmenta 
hujus Ciceronis operis ab Angelo Mai a. 1899 patefacta eum Goslicii 
libro. Ceterum philologorum acta: Seebodes Archiv für Philologie 1825 
No. 8 p. 913 sq. Göttingische Gelehrte Anzeigen 1825 p. 881— 888; 
Jahns Jahrbücher für Philologie und Paedagogik 1826 Vol. I p. 79—96 
constanter sententiam hano ETO 

Venetiana summum est assecuta gradum. Cujus rei documento 
nonnullos aíferre liceat. In pag. 12b legimus: „фиш fuisset 
et in pag. 5a „dum deprecaretur“, quae typographi errata du- 
cere non dubito. Idem de his locis judico: p. 57 b „easque 
contemnere non aliud sit^ pro „erit“; paulo post p. 68b „tutis- 
simum est“ pro „erit“ et p. 82 b „excellere ceteros“ pro „ceteris 
vel „inter ceteros". In numero dicendi proprietatum, quae mi- 
nus excusari possunt, id praecipue ponendum est, quod con- 
junetiones: ubi, quando, aliasque saepissime cum conjunctivo 
conjungit et conjugatione periphrastica, quae dicitur, simplicis 
Futuri vice utitur. Denique id quoque reprehendi debet, quod 
nonnunquam voces formasve uni tantum seriptori proprias ad- 
hibet, puro tamen et candido dicendi genere repugnantes. Exem- 
pli causa in pag. 4b incidimus in verba amplecti et perscrutari 
eaque passiva significatione adhibita, quod tantum Plauto pro- 
prium; in pag. 30 b in formam Perfecti absorpsi, absorbui loco, 
quam nisi in Lucani operibus non reperimus; in pag. 47a 
vocem revelationis a christianis scriptoribus Arnobio et Tertul- 
liano usurpatam offendimus. 

Nonnulla igitur in Goslicio inveniri possunt, quae contra 
linguae latinae leges, ejus elegantiam, et quae dicitur harmo- 
niam pugnare videntur. Бей quis est, opinione praejudicata 
non ductus, qui infitias ire velit, in linguae latinae peritissi- 
morum virorum libris, quin etiam in summis antiquitatis scripto- 
ribus omnia tam perfecta atque ab omnibus numeris absoluta 
esse, ut nihil manci debilitatique in iis inveniatur? Quodsi 
igitur tales viri saepemunero clementiam nostram requirunt, 
summo jure Goslicio nostro indulgentiam occupare possumus 
pro paucis minimi momenti vitiis, quae praestantiam totius ope- 
ris nullo modo imminuunt, quod tam materiam quam sermo- 
nem spectanti semper plurimi aestimandum erit. De quo si bre- 
viter judicium ferre velis, optime id comparabis cum serto sua- 
vissimo ex sapientibus consiliis documentisgue constanti atque 
acutis gravissimisque sententiis antiquitatis philosophorum 
vincto. 

Christophorus Versevicius, secretarius Stephani regis, exi- 
mius orator virgue prudentiae civilis peritissimus ita hoc opus 


http://rcin.org. pl 


— 40 — 


respiciens scripsit ad Goslicium): „Unus ille de optimo sena- 
tore liber tuus, quantam non modo tibi sed et cunctae genti 
nostrae conciliaverit gloriam, arbitror dubitare neminem, quum 
sincere quidam mihi dixerit, nullius libentius, quam tuum illum 
librum in Anglia teri in manibus hominum, de optimo se- 
natore.“ 

Quamobrem eum operae pretium facturum esse puto, qui 
novam operis hujus editionem curarit, quum propter plurima 
typographorum errata, quibus editiones nostrae sunt inquinatae, 
tum propter summam ejus raritatem, quam Janotzkius testatur: 
Beide Ausgaben werden von Kennern werth gehalten und sind 
ausserhalb Polen sehr schwer, in Polen selbst aber fast gar 
nicht zu finden. Der hochselige Graf von Sapieha, Grosskanzler 
von Litthauen, hat keiner von beiden habhaft werden können, 
ungeachtet er sich ganze zehn Jahre mit grösster Mühe und 
Aufmerksamkeit darnach umgethan 2). 

Anteguam ab opere hoc discedam. facere non possum, 
quin moneam, paulo post Goslicii mortem exstitise virum, ty- 
pographum Antonium Hummium, qui insolentius opus hoc mu- 
tato titulo auctoreque libri, Francofurti 1611 spe magni quaestus 
faciendi ductus in lucem edere ausus sit. Librum vero ita in- 
scripsit: Jurisprudentiae Politicae sive arcanarum disquisitionum 
‚ politicarum de monarchica, regia, aristocratica, democratica gu- 
bernatione libri duo, in quibus praeter singula administrandi 
praecepta, de legibus ferendis, seditionibus tollendis, hostium 
incursionibus profligandis, foederibus sanciendis, veetigalium 
portoriumve imponendorum mediis, vicinorum potentia, appa- 
ratu bellico, viribus ac ingeniis cognoscendis, tractandis, ci- 
viumque concordia paranda, conservanda disquisitoriae consul- 
tationes sub idea optimi senatoris proponuntur, íractantur 
auctore Liborio a Bodenstain, Sax Il. et Com. Pal. In prologo 
ad lectorem candidum, quo melius facinus suum abscondat, se 


1) ef. Paef. ad Christophori Varsevicii ad Henrieum I. Poloniae 
regem pro avita retinenda religione orationem alligatam operi ejus: 
de cognitione sui ipsius. Cracoviae 1600 p. 202 b. 

?) Janotzki: Nachricht von den raren Büchern. T. III p. 93—94, 

librum ab erroribus, guibus exemplar manu scriptum scatebat, 
repurgasse gloriatur. Sed praeter titulum cetera omnia sunt 
Goslicii intacta. 

Qua quaestione absoluta, tandem me ad Goslicium ipsum 
reverti ejusque vitae ad exitum usque enarrandae animum ad- 
jicere oportet. 

Quum igitur Goslicius per decem annos, quos praesertim 
in officiorum ecclesiasticorum partibus diligentissime implendis 
consumpsit, episcopatui premisliensi praefuisset, accidit, ut in- 
fula episcopalis cujaviensis, Rozrazewskio a. 1600, mortuo, 
vacaret. liuc quum accessisset, ut episcopatus cracoviensis 
quoque eodem anno Georgio Radivilo cardinale morte exstincto, 
vacuus fieret, episcopi summa studia in alterutro munere occu- 
pando collocarunt. Quo factum est, ut publice objurgarentur ; 
quin etiam carmen vernacula lingua compositum et „Babie Kolo“ 
inscriptum !), conatus eorum, quibus cuncti offendebantur, gra- 
viter increpuit. Goslicio, etsi pro aetate et doctrina ac rebus 
in republica praeclare gestis ex opinione vulgari in primis po- 
nebatur, qui alterutro munere dignus esset, neutrum obtigit. 
Cujus rei causam si quaerere velis, profecto eam in illis inve- 
teratis simultatibus invenies, quas Goslicius cum patribus so- 
cietatis Jesu etiamtum exercebat. Nam Sigismundus rex illis 
plane deditus eorumque precibus commotus cracoviensem epi- 
scopatum Bernardo Maciejowscio detulit, qui patribus illis paulo 
antea amplum oppidum suum Chodec donavisse fertur.?) Epi- 
scopatum autem cujaviensem, Joannes Tarnovius, regni vice- 
cancellarius idemque episcopus posnaniensis obtinuit. Нас 
ratione est effectum, ut Goslicio id, quod supererat munus 
episcopi posnaniensis deferretur. Itaque Piaseckio summam 
fidem tribuendam esse arbitror, qui memoriae mandaverit, Gos- 
licium hac de re certiorem factum aegre sibi persuaderi po- 
tuisse, se tantopere posthabitum esse?). Sed quum intelligeret, 
rem jam factam mutari non posse, dioecesim posnaniensem die 


1) auctore Stanisiao Grochowscio. 
3) Piasecki: Chronicon p. 222. 


3) Pi ki: Chroni 88. 
Pt: Giro Р /Fcin.org.pl 

16. Julii a. 1601 administrandam suscepit1). Dum novum adit 
munus, quum nomine capituli Posuaniensis, tum quod sane 
mirum videtur, a patribus societatis Jesu adhuc sibi infestis- 
simis, demissioribus orationibus consalutatus est?) Sed si 
quae in hac nova statione constitutus perpetrarit, proferenda 
sint, haec dixisse suffecerit, eum, jam hac re neglecta, quod, licet 
provecta fuerit aetate, accuratissime aeque atque juvenis officia 
muneri suo conjuncta exsecutus sit, eum praeterea pietatis, 
misericordiae, liberalitatis amplissima dedisse testimonia. Quum 
vero ob confectam valetudinem jam minus idoneus sibi ipsi esse 
videretur, quam qui solus humeris suis tantorum munium onera 
sustentare posset, capitulum suum precibus adiit, ut sibi coad- 
jutorem, qui vocatur, Andream de Bnino Opalenscium asciscere 
liceret, Quod ei capitulum posnaniense decreto die 2 Januarii 
a. 1606 facto permississe ex actis hujus capituli apparet; eadem 
in re et Sigismundus rex et Paulus V, pontifex maximus paulo 
postea ei morigerati sunt?) At auxilio hoc nondum duos frui- 
tus annos, quum gangraena, quae vocatur, a dextro pede per 
totum serpsisset corpus, pridie Cal Nov. a. 1606 Ciazyni 
diem obiit supremum. Marmoreum sepulcrum ejus adhuc in 
cathedra Posnaniensi in capella S. Joanni Nepomuco sacra 
cerni potest idque tali instructum titulo: 
D. O. M. 

“Imo ac Rmo Domino Laurentio Goslicki, gente Grimalio, ter- 
ritorii Plocen., viro pietate singulari, ingenio praestanti, con- 


1) Piasecki: Chronicon p.222; Heydensteini commentarius p. 385. 

2) Orationes hae publicatae atque ita inscriptae sunt: Oratio ad Ill- 
mum Dnum et Revermum in Christo patrem Dnum D. Laurentium Gos- 
licki, Dei gratia episcopum posnaniensem habita nomine venerabilis Ca- 
pituli ecclesiae cathedralis ab Admodum Rdo Dno Joanne Dziekczynski 
S. T. Doctore, Canonico Posn.: imprimo Illmi ad suam sedem ingressu, 
a. D. 1601 die 16. Julii Posnaniae 1601. Ad eundem Illmum et Re- 
vermum Dnum D. Laur. Goslicki, episcopum posnaniensem nomine col- 
legii Societatis Jesu Gratulatio. 

3) Quae Jabezyúski, canonicus posnaniensis in libro adhue ine- 
dito: Vitae episcoporum posnaniensium (Zywoty biskupów poznanskich) 
testatur. 

silio excellenti, candido, aperto, animoso, reipublicae et com- 
munis, praesertim eccles. libertatis amantissimo, eloquentia rara. 
Qui scientiarum insignibus publice decoratus et ab aliquot se- 
reniss. regibus Poloniae in pretio et honore habitus, post multa, 
varia et eximia in rempubl. merita ad complures in gravissi- 
mis et difficillimis Regni negotiis pari fide et felicitate obitas 
legationes, primo Camenecensi, paulo post Chelmensi ecclesiis 
utiliter eppus praefuit. Deinde ad ecclam Premisliensem pro- 
motus simul Clarae Tumbae monasterium laudabiliter admini- 
stravit. Postremo ecclae Posnaniensi Praesul factus cum eam 
feliciter annis sex mensib. circ. quatuor rexisset, demum desi- 
gnato et adscito sibi legitimo coadjutore et suecessore septua- 
genario major vivida senectute gaugraena nervorum fractus in 
pede dextero sensim occupante ad extrema deductus, animam 
Deo religiose commendavit et plenus spei reddidit Ciazyni A. 
D. MDCVII ult. mens. Octbr. 


Starowolscius in „Monumentis Sarmatarum") aliud quoque 
epitaphium in medium protulit, quod nepotem Goslicii avo suo 
in sepulero ponendum curasse contendit. Laudes ejus prae- 
terea versibus celebrarunt Jacobus Vitellius, Nicolaus Zoravius 
aliique. ?) 

Jam quum de vita Goslicii ac principali ejus. opere, uber- 
rime, ut fieri potuit, disposuerim, nihil restare videtur, quam 
ut de ceteris libris ejus, partim talibus, quos composuisse fer- 
tur, partim ejusmodi, quos reapse scripserat, nonnulla quaedam 
adjiciam. Praeterea, ut imago Goslicii absoluta evadat, ad 
animi ejus virtutes moresque adumbrandos me accingam, ne- 
cesse est. 


Itaque Starowolscius quidem Goslieium praeter illum de 
optimo senatore librum alium quoque „de optimo Cive" con- 
scripsisse, memoriae tradidit?). Quem secuta est magna viro- 
rum turba, qui tantam ei fidem tribuere, ut jurare, quod dicitur 


1) Simon Starowolseius: Monumenta Sarmatarum viam universae 
carnis ingressorum, 1655 p. 442. 

2) cf. Starowolscius: Hekatontas р. 21. 

3) ef. Starowolscius: 1. c. 


http://rcin.org.pl 


= RUS 


in verba megistri non dubitarent!) Mirum sane, viros hos 
nunquam ex semet ipsis quaesivisse, num muntius hie fide dig- 
nus esse possit, praesertim quum nulli eorum liber ille unquam 
in manus inciderit. Janotzkius demum primus librum illum 
nunquam in lucem prolatum esse contendit ac rem ita expedi- 
vit, ut Goslicium jam in illo de optimo senatore libro optimi 
civis imaginem depinxisse affirmaret?) Attamen possit aliquis 
afferre rem, quae sententiam ejus gravissime infringere videatur. 
Christophorus enim Varsevicius, aequalis amicusque Goslicii in 
illa, quam jam supra commemoravi praefatione talia ad eum 
scripsit: „Cujus (sc. libri de optimo senatore) cum mibi nuper di- 
xisses, de optimo Cive te quoque habere similem, mirum est, 
quam fuerim ea re delectatus 3).“ Infitias ire nolim, hanerem gra- 
vissimi esse momenti; sed altera ex parte fateri debeo, ne talis 
quidem muntii auxilio me aenigma hoc dissolvere posse, nisi 
forte Alexandri gladio usus librum illum in numerum eorum 
referendum accipiam, quorum Goslicius Paulum Piaseckium 
canonicum posnaniensem, amicitiae vinculis sibi conjunctum hae- 
redem instituerat et qui adhuc inediti meliora fata exspectare 
videntur. Quo numero duos praeterea libros contineri, qui 
ex haereditate Piasecii bibliothecae Zafuscianae obtigerint, ex 
Janotzkii „Excerpto literaturae polonicae intelligi potest4). Al- 
ter quidem eorum ita est inscriptus: Laurentii Grimalii Gosli- 
“cli: de haereticis discursus exercendi animi causa coeptus, non 
tamen perfectus; cui annexi sunt commentariorum rerum sub 
interregno a morte Sigismundi Augusti regis usque ad corona- 
tionem Stephani I in Polonia gestarum libri tres auctore Lau- 
rentio Goslicki 5). Codex chartaceus ipsa Goslicii manu elegan- 
tissime exaratus et celebris Pauli Piasecii, primum canonici 
cracoviensis etc. demum Premisliensis episcopi bibliothecae alla- 


1) Niesiecki: herbarz polski p. 225. T. IV; Rzepnicki vitae Praes. 
T. II. q. 143 aliique. 
2) Janotzki: rare pol. Bücher. T. III. p. 93. 


3) Christophorus Varsevicius 1. в. p. 202. 
5) T. I p. 91. 


5) Janotzkius: Polon. auctor. Miscell Praefatio p. XLVII. 

tus. Sub finem haec verba Piasecii manu minus luculenter 
Scripta Janotzkius memoriae mandavit: ,Mors Patroni faven- 
tissimi, Illustrissimi Laurentii Goslicki, episcopi posnaniensis 
die ultima Octob. in an. Dni 1607 incidens orationis filum 
praecidit meque variis jactandum calamitatis procellis reliquit. 
„Utinam fecisset comitari Patronum“ 1). une librum Barto- 
szewicius in bibliotheca Imperatoria Petersburgi quaeri debere 
opinatur. Alteri autem libro causam Brunsvicensem spectanti 
talis inest titulus: Causae et actiones Serenissimi et Potentissi- 
mi Principis ac Domini, Domini Stephani, Regis Poloniae, Magni 
ducis Lithuaniae, Principis Transsylvaniae etc., quae Suae Sere- 
nitati cum Illustri Domino, duce Brunsvicensi et Luneburgensi 
intercesserunt occasione certorum bonorum post Illmam Domi- 
nam Sophiam natam Poloniae et ducissam Brunsvicensem ad 
Regis Poloniae Majestatem juxta pacta et quomodolibet devo- 
lutorum coram Пиз Principibus et Sacri Romani Imperii elec- 
toribus Saxoniae et Brandenburgiae tanquam Caesareae Majes- 
tatis consiliariis tractatae ?). 


Qui liber non solum multas gravissimasque res nondum 
patefactas sed etiam mandata Stepbani regis ipsius hac occasi- 
one composita atque sigillo regio instructa continere fertur, 
eujus rei rursus Janotzkium lueulentum habeo testem ?). 


Praeterea Goslicium Musis haud inimicum per otium carmi- 
nibus etiam componendis navasse operam, jam supra intellexi- 
mus; hoc loco addere visum eum variis occasionibus commotum 
multa panxisse epigrammata, quae tamen quum variis annexi 
Sint libris ac saepissime nomine ejus careant, vix detegi 
possunt.1) Quapropter duo epigrammata, licet puerili aetate 


1) ef. inter codices bibl. Zaluscianae in 4% nr. CCCXII. 

2) Inter codices bibl. Zaluse. Fol. nr. C. 

3) Janotzkius rare poln, Bücher T. III p. 93. 

4) Starowolscius in Hekatontas p. 2 huiusrei talem fecit mentio- 
nem: Clarus et carmine pangendo variisque poematum generibus claris 
plerisque ea tempestate viris inscriptis. Nicolaus Zorawius Goslieium 
laudibus celebrans gone sacrum appellavit. 

conscripta, quae in Stanislai Orichovii: „Chimaera“ t) inveni- 
untur et quae fere sola in dubium vocari non possunt, velut 
Goslicii poesis specimina afferre liceat. Alterum „de Religio- 
nis in Polonia mutatae statu :'* 
Hic, ubi Religio constans pietasque manebant: 

Vixit et in populo, non temerata fides. 

(Credere quis quondam potuit mutarier ista?) 

Nunc virtus, pietas exulat atque fides. 

Atque ubi sancta dabat de lege arcana sacerdos, 

Furcifer hoc profugus nunc facit et fatuus. 

Quaeque prius sacros cogebat Curia patres: 

Nunc decore et sacris despoliata ruit. 

Singula si referam, pereunt pietatis avitae 

Sacra, fides, cultus religioque simul. 

Quorum si causam cupias cognoscere, librum 

Hunc lege, quem doctus scripsit Orichovius. 

Alterum ,in Stancarum". 

Stancare dic tandem, quo te tua gloria ducit, 

Stultitia aut quando desinet esse tua. 

Tantane te cepit temnendi oblivio recti: 

Ut te falsa diu sic adamare juvet. 

Dicque, diu quam te ludibria stulta juvabunt, 

Aut finem quando stultitia ista feret. 

Desine Christicolas procaci offendere lingua 

Desine et hunc populum conscelerare Dei 

Si vero haud cessas, strictam vereare securim, 

Aptata est, collum mox feritura tuum. 


Quum autem in parvo eorum numero esset, qui, dum ne- 
gotiis publicis administrandis animum adjiciunt, simulac otium 
nacti, totos se libris dedunt, per totum fere vitae spatium non 
solum ad theologiae et philosophiae, verum etiam astronomiae 
studia incumbebat. Linguam graecam penitus cognitam ha- 


1) Stanislai Orichovii Roxolani: Chimaera sive de Stancari funesta 
Regno Poloniae secta a. 1562. 

buit, quod quum aequales testantur scriptores !),* tum ex scriptis 
ipsius perspici potest. Subipsum fere vitae finem a. 1606 Cricii poe- 
ma: Religionis et Reipublicae Quaerimonia“ excudendum curavit, 
quod ad emendandos aetatis suae mores magni fore momenti 
putabat 2). Pulcherrimae bibliothecae suae, quam magno studio 
magnaque diligentia colligerat, ordinem dominicanorum plo- 
censium haeredem fecit?) Sicut inter viros doctos «eloquentia, 
ita in senatu vago rerum usu, inter episcopos autem vitam 
sancte honesteque agendo excellebat. Ipse simplicissima ute- 
batur vivendi ratione; ne autem morum pravitas in dioecesim 
suam invaderet, variis cavit. modis ac disciplinam in .ecclesia 
multis auxit legibus. Episcopus»premisliensis confraternitatem 
literatorum in oppidum quoddam dioecesis .suae, Brzozovium 
adduxit‘), quam pietas suscitaverat et cujus nulli nisi viri li- 
terati sodales esse poterant. Itaque salva conscientia affirmari 
potest, eum nunqgam. quidquam eorum omisisse, quae -officia 
viri sincerissime cultui romano addicti et optimi sacerdotis et 
episcopi exegerint. , Catharina de Maciejoviis Wapowska, ca- 
stellanea premisliensis, femina. mni virtutum genere illustris, 
quae in Russia.permultos pogsidebat fundos, quum id potissimum 
curaret, uf subditi sui religionem. ac pietatem colerent, assenti- 
ente Pontifice Gregorio „XIII omnes,ritus,graeci ecclesias sacer- 
dotibus ritus romani administrandas tradidit eosque.multis fovit 
et adornavit beneficiis... Qua de. re Goslicius certior.faetus om- 
nibus eam in hoc studio ‚adjuvabat viribns.5) | Cum severitate 
morum mirum quoddam comitatis et festivitatis „genus conjun- 
gebat, ad quamque aetatem et.ad quodque ingenium .accomo- 


1) Treterus: vitae ep. posn., Niesiecki 1, o. T. IV p. 226; Rze- 
pnicki vitae praes. Pol. T. II p. 144; Starowolscius Hekatontas p. 21. 

2) ef. Ossolinseium in vita Cricii T. IV p.199, Chodyniecki dict. 
doct. pol, T. I p. 881. ] 

з) cf. Bzowski Abraham: Propago S. Hyacinthi Venet 1606 cap. 
14 Fol. 97; Niesiecki 1. с. p. 226; Rzepnicki 1. с. p. 145. 

4) Obraz wieku panowania Zygmunta III, przez Siarezyuskiego T. 
Ш p. 193 Ann. 79. 

5) Rzepnicki 1. c. T. II p. 144. 

datum. Omnibus erat aditu facilis, benevolentia atque opibus 
multos pauperes sublevabat. Amicis,semper fidum et constan- 
tem praebebat animum. Unus eorum, Paulus Piasecius postea 
episcopus premisliensis idemque celeberrimus annalium serip- 
tor, quem Goslicius canonicum posnaniensem nominaverat, quo- 
tiescungue se illi in „Chronica gestorum in Europa singularium" 
offert occasio, semper pio gratoque animo Goslicii prosequitur 
memoriam. Nobilis ac splendidi animi documenta saepemunero 
vel maxima dedit. Аа posnaniensem promotus ecclesiam, 
quum ex vetusto more a Matthia Pstrokodscio, qui eum in 
episcopatu premisliensi est secutus, semissem redituum episco- 
patus illius exigere posset, nihil sumpsit, minime aequum. vi- 
deri fassus, hacce pecunia egentiorem episcopum premisliensem 
& posnaniensi privari.!) Virtute propria confisus nunquam ve- 
ritatem atque id, quod cordi habuit, quamvis in periculosis- 
sima rerum conditione versaretur, eloqui dubitabat. Qua ejus 
libertate dicendi commotus Christophorus Varsevicius ei oratio- 
nem suam ad Henricum I, Poloniae regem pro avita retinenda 
religione habitam sacram esse voluit, his fere verbis usus: 
,Quae oratio, quum sit libera omnibus verborum lenociniis, 
tanquam scrobe nudata, tibi uni prae ceteris. qui eadem di- 
cendi libertate viges, potissimum etiam. fuerat dedicanda.“ 2) 
Probitas et integritas ejus tantopere pervulgata erat, ut sae- 
'pissime arbiter, qui lites discerneret, eligeretur. Etenim in 
Pawlowii, opere „Premislia sacra“ inscripto legimus,3) acta 
capituli premisliensis continere sententiam ejus arbitralem, quam 
simul cum Petro Tylicio, tum episcopo culmensi occasione con- 
troversiae inter episcopum wladislawiensem Hieronymum Rozdra- 
zewium et Capitulum cracoviense die 17 Aprilis a. 1597 pro- 
nuntiaverit; item alteram sententiam in causa consulum Pre- 
misliensium et civitatis premisliensis die 25 Aprilis 1599 latam. 


1) Stanislai Eubienski; opera posthuma. Antverpiae 1648: Monita 
de episcopatu recte gerendo p. 263, 

2) p. 202. 

*) p. 344, 

Unde factum est, ut tam-ejusdem, quam posterioris aetatis 
scriptores maximis laudibus eum tanguam optimi hominis, ci 
vis, episcopi specimen afferant. Simonides Bendonski poeta in 
earmine „Alveum nuptiale^!) eos, qui nuptiis Petri Firleji et 
Hedvigis Wlodecae aderant, enumerans, Goslicii pietatem doc- 
irinam, vagam experientiam, constantiam animi, verum patriae 
amorem praedicat. Janotzkius talem de eo tulit sententiam, 
quam nullum probare non posse persuasum habeo?): „Er war 
der allerwürdigste Prálat seiner Zeit, der wegen seiner aus- 
serordentlichen Fähigkeit, langwieriger Erfahrung und gemäs- 
sigter Aufführung die allerhóchste Ehrenstele in seinem Va- 
terlande verdienet und auch gewiss vor anderen erhalten hátte, 
wenn ihm nicht ein mächtiger Orden zuwider gewesen wäre.” 

Itague quum res paulatim ad finem deducta sit, melius 
disputatiunculam hanc me concludere non posse arbitror, quam 
si gratulationem Andreae de Bnin Opalenscio, qui Goslicio in 
posnaniensi episcopatu successit, nomine sacerdotum ecclesiae S. 
Joannis Baptistae Varsaviensis oblatam in medium protulerim,?) 
unde sibi quisque ea, quae ad Goslicium pertinent, depromat 
itaque ejus imaginem suppleat velim. 

„Illustrissime ac Reverendissime Domine, — sic Ша in- 
cipit gratulatio — Domine Patrone colendissime et observan- 
dissime! Mortem Ill. ac Rev. olim Antistitis nostri, ita ex 
animo dolemus deflemusque;, ut par est optimi non modo sa- 
pientissimique Antistitis et Senatoris, verum etiam in nos no- 
stramque ecclesiam patroni munificentissimi. Cui sicut vivo nun- 
quam non praestitimus debitum honorem, ita mortuo, cum pu- 
blice omnes, tum singuli privatim pro anima ipsius debita 
persolvimus justa et Parentalia. Quoniam autem Dei munere 
factum est, ut Ill. ac Rev. Dominationem Vestram successorem 


1) Simonis Simonidis: Alveum nuptiale in nuptiis Petri Firley et 
Hedvigis Wlodecae 1599. 

2) Janotzki: Nachricht von den raren pol. Büchern. T. III p. 94. 

3) Cf. Łukaszewicz Józef: krótki opis historyezny kosciolów paro- 
chialnych .. .. w dawnej dyecezyi Poznanskiej. Poznan 1858, Praefatio 
p. 82. 

illius habeamus, maximas hoc nomine illi agimus habemusque 
gratias, dignitatemque hanc Ill. ac. Rev. D. Vestrae summopere 
gratulamur, tum gaudemus quoque hujusmodi viro desponsa- 
tam esse Posnaniensem ecclesiam, cui nec ad ornandam illam 
studii, nec ad defendendam auctoritatis, nec ad amplificandam 
virium deesse videatur quidquam; quae sane res ita nostrum 
lenit dolorem, ita continet ex morte illius defuncti lacrimas, 
ut Goslicium revixisse videamus. Faxit Deus ille et Optimus 
et Maximus, ut quod unum ad felicitatem hujus vitae defuit 
Goslicio, videlicet valetudo corporis firma, ea se cumulate auc- 
tam sentiat semper Ill. ac. Rev. D. Vestra...... Ut vero etiam 
nos Ill. ac Rev. D. Vestra studio et favore complectatur suo 
ecclesiamque nostram ex proximis ruinis concussam et detrun- 
catam, ut aliquando integritati splendorique suo pristino resti- 
tuatur, exemplo antecessoris sui Ill. ac Rever. D. V. curae non 
postremae sibi esse velit, majorem in modum rogamus ora- 
musque ac servitia nostra plurimum commendamus. Varsaviae, 
die 10 Decembr. a. 1607." 

Romanus Lopinski natus sum Posnaniae a. d. XII 
Cal. Aug. anni h. s. guinguagesimi patre Josepho, matre Fran- 
cisca e gente Urbanska, quam ante hos quinque annos praema- 
tura morte mihi abreptam vehementer doleo. Fidem profiteor 
catholicam. Primordiis literarum in schola publica eruditus, jam 
octo annorum puer gymnasium ad St. Mariam Magdalenam 
adii, quod patria in urbe tum auspiciis Brettneri, viri doctissi- 
mi, florebat. Hic per decem annos fructuosa lll. praeceptorum 
institutione usus, anno LXVIII testimonio maturitatis ornatus 
Vratislaviam me-contuli, ubi a Viro Ill. Raebiger tum fasces 
academicos tenente inter cives universitatis Viadrinae receptus, 
nomen apud amplissimum Philosophorum ordinem dedi. Per 
quatuor deinde annos studiis philologicis philosophicis histori- 
eis deditus interfui scholis VV. Ill. Braniss Elvenich Foerster 
Freymond Hertz Junkmann Nehring Neumann Reifferscheid 
Rossbach. Interim bello inter Francogallos et Germanos exor- 
to aestate anni LXX ad arma vocatus per octo menses stipen- 

dia feci. Vere demum proximi anni ad studia intermissa referre 
me potui. In numerum seminarii regii philologici sodalium 
relatus, per tria semestria adfui consessibus, quos VV. Ill. Hertz 
et Reifferscheid moderabantur. Quibus Viris Illustrissimis pa- 
riter atque omnibus praeceptoribus meis semper piam gratam- 
que memoriam servabo. 

THESES. 


iE 


In Sophoclis Oedipo ‘lyr. v. 157 verba adverng 
фат, quibus Dindorfius Wolffiusque offensi sint, reti- 
nenda esse existimo. 


II. 


Ibidem v. 159 verborum: &ußgor "Addva loco, quae 
corrupta esse videntur, Ax? "49&v« legenda esse con- 
jicio. 


III, 


In enarrando carminis XVIII libri I od. Horatii 
contextu sententiam Casparis Orellii longe aliis prae- 
stare censeo. 


TV. 


Joannes Sarius Zamoyscius in comitiis convocatio- 
nis causa, quae dicuntur, a. 1573 celebratis, rogatione 
sua, ut potestate regis eligendi civis nobilis nullus non 
frueretur, invitus atque inscius exitio liberae Polonorum 
reipublicae prima jecit fundamenta. 

